ועדת הכלכלה, כנסת 20, פרוטוקול מספר 20, 2015-07-06 10:00

איתן כבל: בוקר טוב.

איתן כבל: אני מבקש לפתוח עוד ישיבה של ועדת הכלכלה.

איתן כבל: על סדר היום: תקנות משק הדלק (קידום התחרות)(כללים לעניין התקני תדלוק אוטומטיים כלליים), התשע"ה–2015.

איתן כבל: לפני שאנחנו מתחילים את הדיון, מי מציג את הנושא?

<חן בר-יוסף: חן בר-יוסף, מנהל מינהל הדלק.

איתן כבל: אני רוצה שיובהר כאן:

איתן כבל: אני קראתי את כל החומר – ואין צדיקים בסדום.

איתן כבל: שאף אחד לא יתחיל לספר לי "שתו לי, אכלו לי" – אין צדיקים בסדום.

איתן כבל: התנהלות מביכה ומבישה.

איתן כבל: ושוחחתי קודם עם מנהלת הוועדה, עם היועצת המשפטית; נער הייתי וגם זקנתי, וכמה סיפורים כאלה תמיד מביאים, "תיתנו לנו עוד ארבעה חודשים", "בעוד ארבעה חודשים הכול יהיה בסדר", ואחר כך הפריץ מת, הסוס מת, לא חשוב מה, ועוד פעם מבקשים, אומרים "יבוא מישהו אחר", וגם אליו יבואו ויבקשו "עוד ארבעה חודשים" – וזו התנהלות קלוקלת, לא מקובלת עליי, ואני מתחייב להיות פה בעוד ארבעה חודשים.

איתן כבל: ואני אומר לכם: אם מישהו מגיע לכאן לא בלב נקי ובידיים נקיות, ומבקש משהו שהוא מראש לא מתכוון לעמוד בו – שיאמר את דברו עכשיו.

איתן כבל: לא בעוד ארבעה חודשים, לא בעוד חודש, לא ישלח את השר שלו ולא יעשה כל מיני סיבובים.

איתן כבל: הוועדה הזאת מתנהלת לא על פי קואליציה-אופוזיציה, זו ועדה שהיא של הציבור.

איתן כבל: והרוב המכריע של הנושאים כאן חוצה מפלגות.

איתן כבל: ולכן אני אומר שכל אחת ואחד מהדוברים ישקול את דבריו היטב וידע מה הוא מתכוון לומר לי ולפרוטוקול, ומהפרוטוקול – לביצוע.

איתן כבל: אני אומר את זה כדי להזהיר.

איתן כבל: אין עונשין אלא אם מזהירים.

איתן כבל: שלא נמצא את עצמנו במצב שאני נאלץ לבצע פעולות שאני לא מעוניין בהן.

איתן כבל: אני פותח בדבר הזה כי זה מסוג הבקשות שאין לך ברירה.

איתן כבל: אין לך ברירה.

איתן כבל: זו בקשה שמי שכתב אותה ידע מראש שלמקבלי ההחלטות כאן אין ברירה אלא לקבל אותן, כי כל מעשה אחר הוא לא נכון.

איתן כבל: אבל אני אתן לכם להציג את הדברים בקצרה, זה לא אמור להיות דיון ארוך.

איתן כבל: זה דיון של אחת, שתיים, שלוש, ארבע, החלטה.

איתן כבל: ככה אני רוצה לראות את הדברים.

איתן כבל: אני מתנצל על האווירה הלוחמנית בפתיחת הדיון, אבל כשאני קורא את מה שכותבים לי, זה מעלה לי את הסעיף.

איתן כבל: בבקשה, אדוני.

<חן בר-יוסף: בוקר טוב.

<חן בר-יוסף: מטרתה של הבקשה הזאת היא הצלחה ליישם במשק תהליך שהוא מהפכה טכנולוגית.

<חן בר-יוסף: כולנו מכירים את מערכות התדלוק האוטומטיות - - -

איתן כבל: אני עוצר אותך.

איתן כבל: מי שלא קרא את ההיסטוריה הזאת, זו בעיה שלו.

איתן כבל: אני מבקש: אמור בשני משפטים, בשביל הציבור שצופה בנו, במה הדברים אמורים, וכנס לעניין.

איתן כבל: תודה.

<חן בר-יוסף: הדברים אמורים ביכולת של הספקים השונים – וכיום יש בארץ שניים מובילים שאנחנו יודעים עליהם, שאתם המשרד מנהל מגעים ותהליך – לייצר את אותו התקן תדלוק אוטומטי כללי.

איתן כבל: אני עוצר אותך, כדי לומר את הדברים לציבור.

איתן כבל: הסיפור הוא כזה: היה פעם חבר כנסת מקדימה שקראו לו שי חרמש, חברי.

איתן כבל: הוא העלה הצעת חוק פרטית שבאה לקבוע שתהיה תחרות סביב כל נושא התדלוק האוטומטי, מה שאתם קוראים לו "אוניברסלי" ומה שכתוב בתקנות כ"כללי".

איתן כבל: דהיינו, שגופים לא יידרשו לחשוב מאה פעם בטרם הם מחליטים לעבור לחברה אחרת שיכולה לתת מחירים זולים יותר בגלל שהטיפול בהתקן הוא כזה דרמטי שכבר מהתחלה אתה אומר "עזוב אותי".

איתן כבל: ההצעה התגלגלה, ובעצם אנחנו עוסקים בישורת האחרונה.

איתן כבל: דהיינו, שיהיה התקן אחד שכל חברה תוכל להפעילו אותו.

איתן כבל: למשל, אם הכנסת עובדת עם גוף מסוים ברכבים שלה, ואם היא עובדת היום עם חברת דלק מסוימת, אז אם היא מחליטה בסוף ההסכם לעבור לחברה אחרת, היא לא תחשוב מאה פעם.

איתן כבל: היא תגיד "כמה החברה הזאת מציעה לי?

איתן כבל: כמה זאת מציעה לי?", והיא לא צריכה לחשוב באילו עלויות כרוך השינוי הזה.

איתן כבל: מדובר בעיקר בגופים גדולים, נדיר למצוא אנשים פרטיים שיש להם התקנים כאלה.

איתן כבל: המאסה הגדולה זה חברות וגופים כאלה ואחרים.

איתן כבל: עכשיו אדוני יגיע לנקודה.

דוד ביטן: תסביר גם את 1(א)(2).

<חן בר-יוסף: המשרד פעל בשני מישורים: להוצאת מכרז וליצירת תקן.

<חן בר-יוסף: יצרנו תקן, זה לקח הרבה זמן, והתקן קיים.

<חן בר-יוסף: אחרי התקן - - -

<מרב תורג'מן: מפרט.

<חן בר-יוסף: לא, עוד לפני המפרט.

<חן בר-יוסף: קודם כול יש תקן של מכון התקנים.

<חן בר-יוסף: מעבר לתקן, הסתבר שסוגיית ההצפנה לא נסגרת באמצעות התקן, אז יצאנו למכרז ובחרנו ספק שנותן את סוגיית ההצפנה בתוך התקן או על גבי התקן, ואז נוצר המפרט.

<חן בר-יוסף: שני היצרנים המובילים במשק התחילו להכין לעצמם מערכות שיודעות להיות מותאמות למפרט.

<חן בר-יוסף: אחד היצרנים טען בפנינו, כולל בישיבה אצל השר הקודם וישיבה אצל המנכ"לית הקודמת, שייקח לו הרבה מאוד זמן לייצר ולהיות מוכן למפרט החדש.

<חן בר-יוסף: אמרנו לא שאם זה ככה אז כנראה שהוא לא בסיפור ואנחנו מתקדמים הלאה, כי החוק הוא חוק ויש בו זמנים קבועים.

<חן בר-יוסף: היצרן הראשון, המוביל מבחינת לוחות הזמנים, אמר - - -

<לאה ורון: אתה יכול לומר לוועדה מה השמות של שני היצרנים, ממילא הם בוודאי יקבלו רשות דיבור.

<חן בר-יוסף: אין בעיה, אני אהיה פחות זהיר.

<חן בר-יוסף: יצרן אחד, חברת "רוזמן", שמספקת היום, למיטב ידיעתנו, ל"פז", ל"דור" ול"ten", אמרה שהיא פחות מוכנה.

<חן בר-יוסף: בפעם הראשונה הוא אמר שלוש שנים, ואחר כך הוא אמר שנה וחצי מעבר ללוחות זמנים.

<חן בר-יוסף: אמרנו לו: הבנו, בסדר, אתה כנראה לא רוצה להשתתף בתחרות הזאת, וזה לגיטימי.

<חן בר-יוסף: אבל במהלך השנה האחרונה החברה פעלה באופן מאוד נמרץ, כולל השקעות שהיא ביצעה, והיא מצליחה להגיע לרמה כזאת שהיא כבר, למיטב ידיעתנו ובדיקתנו, נמצאת עם פיילוט ראשוני במספר תחנות.

<חן בר-יוסף: לדברי החברה, על מנת שהיא תוכל לעמוד בלוחות הזמנים של התקנות.

<חן בר-יוסף: .. ואני מזכיר, לוחות הזמנים של התקנה בעצם מגדירים שבכל אחת מתחנות הדלק שיש בהן היום מערכת תדלוק אוטומטי צריכה כבר להיות לפחות משאבה אחת שיש לה יכולת קריאה גם לסולר וגם לבנזין.

<חן בר-יוסף: אותה חברה באה גם לרשות ההגבלים העסקיים ואמרה: תקשיבו, למרות שאמרתי בהתחלה שזה ייקח לי הרבה זמן, אני עשיתי מאמץ גדול ואני עוד מעט שם, ולכן אני מבקשת עוד דחייה.

<חן בר-יוסף: הם ביקשו חצי שנה, ואנחנו, אחרי בדיקה שלנו, הגענו למסקנה שגם ארבעה חודשים מספיקים.

<חן בר-יוסף: למעשה, במסגרת התהליך הזה הם הוכיחו לנו שבתוך ארבעה חודשים הם מגיעים למצב שבו הם מעמידים את אותה משאבה בתחנת הדלק.

איתן כבל: ומה אתה מציע לנו אם בעוד ארבעה חודשים זה לא יקרה?

<חן בר-יוסף: להמשיך האלה.

איתן כבל: דהיינו?

איתן כבל: בעברית מדוברת?

<חן בר-יוסף: לא לעשות שום שינוי יותר בתקנות.

<חן בר-יוסף: לוחות הזמנים שניתנו היו מספיקים - - -

איתן כבל: מה זה אומר לגבי העובדה שיש רק חברה אחת במשק?

<חן בר-יוסף: אני לא חושב שתהיה רק חברה אחת באפריל 2016, שזה ארבעה חודשים אחרי המועד שנקבע בתקנות המקוריות.

איתן כבל: אני מבין את אשר אתה אומר ואני שמח על הלהט והחדות של הדברים, רק שגם המציאות צריכה להתמודד עם הדברים.

<חן בר-יוסף: אני אסביר גם איך זה מתמודד מציאותית.

<חן בר-יוסף: אני לא מתעלם מהבעיה התחרותית שעלולה להיווצר.

איתן כבל: תן לי רק לומר לך עוד נקודה.

איתן כבל: יש כאן, לפי הכללים, דרישות לגבי רכבים.

איתן כבל: אתה מייצר מוצר שאם זה לא הולך עקב בצד אגודל פעם אחת, אתה עלול לייצר פה סמטוכה אחת שלמה.

דוד ביטן: אתה דורש להתקין עוד לפני שזה מוכן?

<חן בר-יוסף: לא, ממש לא, זו אי-הבנה של מה שכתבנו.

<חן בר-יוסף: אני רוצה להסביר.

איתן כבל: אין בעיה, בגלל זה אנחנו פה.

איתן כבל: אני רק מחדד לך את הנקודות שאנחנו מבקשים לקבל עליהן את ההתייחסות.

דוד ביטן: יש עוד דברים.

דוד ביטן: הרי היום אתה לא מחויב להתקין את זה בכל המתקנים של התחנה, אלא רק באחד, נכון?

<חן בר-יוסף: לא היום אלא מיום כניסת התקנות לתוקף.

דוד ביטן: אז אם בכל הרכבים החדשים יותקן האוניברסלי, איזה שירות הם יוכלו לקבל?

<חן בר-יוסף: שירות מעולה.

<חן בר-יוסף: כמה רכבים חדשים יש?

דוד ביטן: 150,000 בשנה.

<חן בר-יוסף: אחרי חצי שנה יהיו כבר שלוש משאבות בתחנה.

<חן בר-יוסף: 150,000 בשנה זה אחד חלקי 20 של הרכבים בישראל.

<חן בר-יוסף: האם בכל תחנה יש 20 משאבות?

דוד ביטן: אבל רק השימוש היום – 60% או 70% מתחנות הדלק – זה ההתקנים האלה, פזומט וכל הדברים האלה.

<חן בר-יוסף: לא.

<חן בר-יוסף: 50% מהרכבים החדשים שעולים לכביש הם רכבי ליסינג.

<חן בר-יוסף: רק 50%.

דוד ביטן: אבל בגלל שזה רוב השימוש, הם ייתקעו בשירות - - -

<חן בר-יוסף: אדוני רוצה לשמוע הסבר?

איתן כבל: אני אתן לך.

איתן כבל: אני רוצה שתפרוס לנו את התמונה.

איתן כבל: זה שאתה אומר לנו "הכול יהיה בסדר, תהיו רגועים" – אני לא רגוע.

<חן בר-יוסף: לא אמרתי שהכול יהיה בסדר.

איתן כבל: אני לא רגוע בכלל.

איתן כבל: ולכן מה שאני מבקש, בהמשך לדברים של חבר הכנסת דוד ביטן, זה שתשים את הדברים כך שיהיה לנו קל לקבל החלטות כאלה ואחרות.

איתן כבל: דרך אגב, אני אשמח אם תאמר לנו מה העלות של ההתקן ומי יישא בעלות שלו.

<חן בר-יוסף: יש פה חברות שהן הספקים.

איתן כבל: שום בעיה.

איתן כבל: אני רק שאלתי אם אדוני יודע, או שיגיד לנו מי יודע לתת את השובה.

<חן בר-יוסף: אין שום בעיה.

<חן בר-יוסף: לגבי המועדים.

<חן בר-יוסף: יש לנו שתי חברות.

<חן בר-יוסף: הזכרנו את זאת שהיא מאחורה בתהליך, אבל יש חברה אחרת, שיותר מקדימה בתהליך.

<חן בר-יוסף: החברה הזאת, רק בשבוע האחרון היא קיבלה אישור סופי, אחרי כל בדיקות המעבדה, שהיא עומדת בכל הדרישות.

<חן בר-יוסף: ולמעשה מהיום, ולא מאפריל 2016, היא יכולה להתחיל לפרוס את התקניה בתוך התחנות השונות.

<חן בר-יוסף: זאת החברה הראשונה, שקוראים לה חברת "אורפק".

<חן בר-יוסף: החברה היום מספקת, למיטב ידעתנו, ל"סונול" ו"לדלק" את המערכות המשויכות, לא הכלליות, והיא יכולה מחר להתחיל להחליף להן את התחנות.

<חן בר-יוסף: לגבי הטבעות ולגבי הפנייה של פורום ארגון התחבורה בישראל ולגבי החששות לגבי הטבעת: החששות לגבי הטבעות מגיעים למעשה, הייתי אומר, כמעט מאי-הכרה של המערכת.

<חן בר-יוסף: המערכת הזאת עברה בדיקות תקינה.

<חן בר-יוסף: המערכת הזאת עברה בדיקות הסמכת מעבדה, מה שאין היום לאף טבעת בישראל.

דוד ביטן: בפועל היא עברה?

<חן בר-יוסף: בפועל היא עוברת.

<חן בר-יוסף: גם התקינו, גם התחילו פיילוטים - - -

<נועם קום: אף יצרן רכב לא אישר אותה עדיין.

דוד ביטן: נגיד שיהיו תקלות – אז כל המכוניות יבואו ויחליפו את ההתקנים שלהן?

<חן בר-יוסף: בואו רגע נדבר על תקלות לפי ההצעה החלופית שמציעים כרגע.

<חן בר-יוסף: האם אנחנו רוצים שבמועד המסכם, 400,000 כלי רכב, בבת אחת, בתאריך אחד, צריכים להחליף?

<חן בר-יוסף: האם לזה התכוון המחוקק?

<חן בר-יוסף: התשובה היא לא.

<חן בר-יוסף: המחוקק נתן שלוש - - -

דוד ביטן: זה לא היה קודם הסעיף הזה, זה דבר חדש.

דוד ביטן: אם לא חשבתם על זה אז, אז מה הבעיה עכשיו?

<חן בר-יוסף: אנחנו נסביר מה הבעיה עכשיו.

<חן בר-יוסף: המערכות החדשות, כפי שאנחנו יודעים, הולכות להיות מערכות שקוראות גם את הקורא הישן וגם את החדש, שזה מצב שלא היה פעם.

<חן בר-יוסף: כאשר יצאנו לדרך הרעיון היה שקורא בתחנה יהיה קורא חדש, כללי.

<חן בר-יוסף: זאת אומרת, במשאבה מספר 7 אפשר לקרוא רק עם קורא חדש, ואחרי חצי שנה, כבר שלוש משאבות אפשר לקרוא בהן רק עם קורא חדש.

<חן בר-יוסף: וראו זה פלא, הטכנולוגיה מאפשרת עכשיו לקורא לקרוא גם את הטבעת הישנה וגם את הטבעת החדשה.

<חן בר-יוסף: עכשיו, מה החשש?

<חן בר-יוסף: זה חשש, דרך אגב, שאמור להוביל את פורום ארגוני התחבורה בישראל, ולכן אני מאוד התפלאתי על המכתב שלהם, ודרך אגב, הם גם לא דיברו אתנו מעולם, רק אתמול קיבלנו את המכתב בפעם הראשונה, והם גם לא התייעצו.

<חן בר-יוסף: חבל, הם היו מקבלים תשובות למרבית השאלות.

<נועם קום: גם אתם הייתם צריכים להתייעץ אתנו כשאתם עושים איזושהי רפורמה ותחרות.

<נועם קום: לפחות לערב את הנפשות הפועלות.

<נועם קום: מעולם משרד האנרגיה לא פנה לנציגי חברות הליסינג.

איתן כבל: שם ושם משפחה לפרוטוקול, למרות ששירתנו בטרום טירונות ביחד.

<נועם קום: שמי נועם קום, ואני מייצג את ארגוני התחבורה, שלמעשה - - -

איתן כבל: אני מעדיף שהוא ידבר שוטף.

<נועם קום: זאת הערה לסדר.

איתן כבל: אז תרשום את זה.

<חן בר-יוסף: בעיקרון, הרעיון הוא שעכשיו למעשה, בגלל שהקוראים הופכים להיות קוראים כפולים, יכול להיות מצב שאף אחד לא מחליף טבעות שלוש שנים – וזה גם מוזכר במכתב של האיגוד – ולמעשה במהלך שלוש השנים האלה ציי הרכב עצמם היו מזהים שיש פחות ופחות שנותנות את השירות שעובד בקריאה על ידי אמצעי התדלוק המשויך, דלקן או פזומט.

<חן בר-יוסף: ועכשיו, בתהליך שאנחנו מובילים, כדי שלא ביום אחד, בעוד שנתיים וחצי, כל הרכבים שיש להם טבעת יצטרכו להחליף אותה בבת אחת, אנחנו מציעים שרכב שהייתה לו טבעת והתקלקלה יכול לחזור לטבעת הישנה שלו, אבל רכב חדש, שמעולם לא הייתה לו טבעת, במקום שיחליף עכשיו.

<חן בר-יוסף: ..

<חן בר-יוסף: למעשה מה אתה אומר לו: בעוד שנתיים, יקירי, תצטרך להחליף את הטבעת שלך, כי הטבעת המשויכת כבר לא רלוונטית.

<חן בר-יוסף: אז במקום שבתוך שנתיים תחליף פעמיים טבעת, את הרכב החדש בוא תכניס כבר עם הטבעת החדשה.

איילת נחמיאס ורבין: ולא חשבתם על זה מראש?

<חן בר-יוסף: הסברתי לפני רגע - - -

איילת נחמיאס ורבין: אני מתנצלת, אנחנו מתנהלים בין ועדות.

דוד ביטן: אבל זה יותר טוב מאשר שהוא יחליף אחרי חצי שנה בגלל שההתקן - - -

<חן בר-יוסף: לא, זה לא יותר טוב, ואני אסביר למה.

דוד ביטן: אבל תמיד אתה יכול להביא תקנה כזאת.

דוד ביטן: גם עוד שנה אתה יכול להביא, אחרי שתעבור פיילוט ואחרי שתבדוק את הכול.

דוד ביטן: למה לחייב מהיום?

<חן בר-יוסף: אני מזכיר, הטכנולוגיה של הטבעות.

<חן בר-יוסף: .. גם שאלת מה לגבי הספק הראשון והספק השני.

<חן בר-יוסף: להזכירכם, הטבעות הן כאלה שלכל אחד מהרכבים, בכל שלב, הוא יכול להחליף את הספקים בלי להחליף את הטבעת.

<חן בר-יוסף: לכן ברגע שיש יצרן אחד שכבר היום אישר את הטבעת שלו – הטבעת שלו היום כבר נבחנה על מספר כלי רכב, תיבחן בהמשך על עוד כלי רכב, ועד אפריל 2016, שזה עוד עשרה חודשים מהיום, יש את כל הזמן שבעולם לעשות את כל הטסטים.

<חן בר-יוסף: אנחנו מדברים על רכבים חדשים, שזה אחד חלקי 20 מהרכבים בישראל.

דוד ביטן: זה לא מדויק מה שאתה אומר.

דוד ביטן: איזה חברה אתה מייצג?

דוד ביטן: החברה, יש לה צי רכב, וחלקו יהיה כזה וחלקו יהיה כזה.

<חן בר-יוסף: נכון מאוד.

<חן בר-יוסף: זה בדיוק מנגנון ההכנסה החלקה.

דוד ביטן: הם צריכים להחליף את כולם.

<ארי אנושי: לא, הם לא צריכים להחליף את כולם.

דוד ביטן: למה לא? יש לו 1,000 מכוניות, 200 יהיו עם ההתקן החדש לפי התקנה הזאת, ו-800 לא.

<חן בר-יוסף: אז מה?

דוד ביטן: את ה-800 הוא יכול להחליף רק בעוד שלוש שנים.

<חן בר-יוסף: לא, הוא יכול ברגע שהוא רוצה.

<חן בר-יוסף: אני מונע ממנו לעשות את הפעולה שבבת אחת כל הצי - - -

דוד ביטן: שלא לדבר על השירות - - -

<נועם קום: אתה מחייב אותי מ-1 באפריל שבכל מכונית חדשה שתעלה על הכביש, להתקין התקן, ואתה שולל ממני למעשה את זכות הבחירה עם מי לעבוד.

איתן כבל: חברים, סליחה, אנחנו כבר מתקינים כשעוד אין לנו כלום.

<חן בר-יוסף: לא, יש.

איתן כבל: אתה כבר מתקין.

איתן כבל: אני רוצה קודם כול להבין - - -

איילת נחמיאס ורבין: רגע, אז היום אני לא צריכה למלא דלק בתחנה?

דוד ביטן: לא, את יכולה, האוטו שלך ישן.

דוד ביטן: בעוד שנה תחליפי.

איילת נחמיאס ורבין: אתם עונים לי ברצינות.

איתן כבל: ברוכים הבאים.

איתן כבל: יש כאן חבורה מנושא השקיפות.

איתן כבל: חן, אני אבקש מהחברים שלי לא להפריע, לא להתפרץ, וממך אני מבקש שתלך דבר דבור על אופניו.

איתן כבל: ואתם, תיתנו לו, כי זה מסיט אותו מלהביא אותנו לכל מיני מקומות.

איתן כבל: השלב הראשון הוא שאתם מבקשים דחייה לארבעה חודשים.

איתן כבל: זו המהות המרכזית של כל הדיון הזה.

איתן כבל: דבר שני, אני מבקש ממך לדעת מה יקרה בעוד ארבעה חודשים אם הבקשה שלכם לא מצליחה להתממש בשטח.

דוד ביטן: הוא אמר שהוא יבקש עוד תוספת.

איתן כבל: עוד ארבעה חודשים, מה יקרה מבחינת מחירים, מבחינת תחרות וכל הדברים האלה?

איתן כבל: אחרי שאני אבין בדיוק את התהליך הזה, אנחנו נעבור לשאלה אם אנחנו מחליפים או לא.

איתן כבל: אבל אני רוצה קודם כול להבין את הנקודה שלשמה התכנסנו, כי אני עדיין לא על זה, עדיין לא ברור לי איך אנחנו סוגרים את ארבעת החודשים.

איתן כבל: הרי יש חברה אחת, מונופול.

<חן בר-יוסף: כמו שהזכרתי קודם, התהליך היה ידוע ומפורסם, לחברות ניתנו משכי זמן שלטעמנו הם מספיקים להיערכות.

<חן בר-יוסף: חברה אחת אכן התקדמה, והיא היום מוכנה, וחברה שנייה, למרות שבהתחלה טענה שהיא לא תהיה מוכנה, היום היא טוענת שבפרק זמן קצר היא תהיה מוכנה.

<חן בר-יוסף: פנה אלינו הממונה על ההגבלים העסקיים – תראו, יש שיתוף פעולה בין משרד האנרגיה לממונה על ההגבלים העסקיים, ובמסגרתו - - -

איתן כבל: חבל שלא בכל הנושאים זה כך.

איתן כבל: אבל לא חשוב, כל אחד בוחר לו את מה שטוב לו.

<חן בר-יוסף: וזה גם עבר את אישור משרד המשפטים, למרות שזה שינוי של החקיקה – ואני מכיר את טענת החברה המובילה, שבאמת עשתה מאמצים ניכרים, וצריך לברך אותה על כך.

<חן בר-יוסף: אז למעשה שתי החברות, בדחייה לא גדולה ובנזק לא משמעותי מבחינתנו למשק, יכולות להביא לכך שלמשך השנים קדימה יהיו לנו שני ספקים למוצר הזה.

<חן בר-יוסף: דבר שני, אם החברה - - -

איילת נחמיאס ורבין: תוך כמה זמן יהיו לנו ספקים?

<חן בר-יוסף: עד אפריל 2016, כאשר התקנה הופכת להיות מחייבת.

דוד ביטן: ומה יקרה אם רק אחת תהיה מוכנה?

<חן בר-יוסף: השנייה פה, ואולי היא תגיד לנו איפה היא נמצאת ולמה היא חושבת שהיא תהיה מוכנה בזמן הזה - - -

איילת נחמיאס ורבין: אחרי בדיקות בטיחות ותקנים?

<חן בר-יוסף: אחרי הכול, כולל כל בדיקות המעבדה המחייבות.

<חן בר-יוסף: דרך אגב, בדיקות המעבדה – וחשוב להגיד את זה לאנשי הרכב – שעוברים ההתקנים האלה והמכשירים האלה הן הרבה יותר מקיפות מבדיקות המעבדה שיש לכולנו בדלקנים ובפזומטים שיש לנו היום.

<נועם קום: אבל לא של יצרני הרכב.

<חן בר-יוסף: תכף נדבר על יצרני הרכב.

איתן כבל: סליחה, אני מתנצל מאוד שאני לא מתכוון להיות מכונאי רכב.

איתן כבל: זה לא מעניין אותי בשלב הזה.

איתן כבל: אתם לוקחים אותי למקומות שלא נעים לי להגיד לכם.

איתן כבל: ..

איתן כבל: לא מעניין אותי, אין לי שום תכנית לעשות הסבה.

איתן כבל: הכי קל זה ללכת ימינה, ללכת שמאלה, אבל אני קודם כול רוצה להבין: בעוד ארבעה חודשים, אם יש חברה נוספת – מה טוב הוא עליך יעקב, משכנותיך ישראל.

איתן כבל: זו גם הייתה פרשת השבוע.

איתן כבל: אבל מה קורה אם אין בעוד ארבעה חודשים?

איתן כבל: אני רוצה לדעת שלב-שלב, סיפור דרך.

איתן כבל: בשלב ראשון אמור לי: האם המשמעות היא שבעוד ארבעה חודשים אתה אומר לי "שמע, אם בעוד ארבעה חודשים לא זה, אני אבוא לבקש ארכה נוספת"?

איתן כבל: דבר שני, האם יש לך מכתב מוכן למפקח על המחירים, שאתה יודע לומר שאם יש רק חברה אחת, יש כבר מכתב באותו רגע, ובמייל אתה מעביר אותו ותובע פיקוח על המחיר?

איתן כבל: חברים, אל תתחילו לספר לי סיפורים.

איתן כבל: אני רוצה לשמוע סיפור דרך ברור, חד, ואחר כך נעבור לפיות ולכל הדברים האחרים.

איתן כבל: אני רוצה קודם כול לדעת האם אנחנו במקום לאשר לכם את הבקשה או לא, ורק אחר כך נעלה מדרגה.

איתן כבל: תודה רבה.

<חן בר-יוסף: התשובה היא כן.

<חן בר-יוסף: אני חבר ועדת מחירים של המשרד, ולכן אני יכול להגיד בוודאות שהתשובה היא כן – אם יהיה ספק יחיד, אם הספק השני לא הצליח להרים מערכת, אז הספק היחיד הזה יהיה תחת פיקוח על המחירים, והספק היחיד, "אורפק", יודע את זה וגם אמרנו לו את זה לא פעם אחת.

<חן בר-יוסף: אם אתה תהיה לבד, יהיה פיקוח על המחירים.

איתן כבל: הוא יודע בעל-פה, או הוא יודע בכתב?

<חן בר-יוסף: זה לא משנה מה הוא יודע.

<חן בר-יוסף: עד שזה לא צו של שני שרים, זה לא משנה אם זה בכתב או בעל-פה.

איתן כבל: עשה לי טובה, אני כבר רואה את התביעה.

איתן כבל: אני כבר רואה עורכי דין נהנים מזה.

איתן כבל: מה אני מנסה להגיד?

איתן כבל: אני מודיע לפרוטוקול שאני מבקש שהדברים האלה לא יימסרו על ידי שליח.

איתן כבל: אני רוצה לומר ולתבוע לפרוטוקול שיצא מכתב שיבהיר את הדברים האלה.

איתן כבל: שיודיע.

איתן כבל: שלא נמצא את עצמנו אחר כך במצב של הסברים, "הוא הבין".

איתן כבל: אתה יודע איך זה?

איתן כבל: כולם מבינים – עד שהם לא מבינים.

איתן כבל: לפעמים אנחנו מתפלאים, "מה, לא הבנת?", "איך הבנת אחרת?

איתן כבל: הרי אמרתי".

דוד ביטן: אבל לא רק זאת הבעיה.

דוד ביטן: אם אין ספק שני, אז מה הספק השני יעשה אם בעוד שנה הוא יהיה מוכן לעשות את זה?

<חן בר-יוסף: אז הוא יחליף טבעות - - -

דוד ביטן: מה יחליף?

דוד ביטן: הרי כבר התקנת עם ספק אחד את הכול.

<חן בר-יוסף: אדוני חבר הכנסת, לדעתי משהו במה שעשינו לא ברור לדעתי, ואני אנסה להבהיר אותו.

דוד ביטן: יש לך שתיים.

דוד ביטן: אבל בהתחלה, כשמתחילים עם ההתקנות של החוק, אז מה, אז רק ספק אחד יתקין לכולם?

<חן בר-יוסף: לא, לא.

<חן בר-יוסף: אני רוצה להסביר משהו.

<חן בר-יוסף: אחד - - -

<ארי אנושי: זה לא לכולם, זה רק ל - - -

דוד ביטן: והישנים לא יתקינו.

<ארי אנושי: לא, לא יתקינו.

<ארי אנושי: כי רכב ישן יכול להישאר עם ההתקן הקיים, אין עם זה שום בעיה.

<מרב תורג'מן: אבל עד אוקטובר 2017, שאז - - -

<קריאות: - - -

דוד ביטן: אתה נותן יתרון לספק הראשון באופן מוחלט.

דוד ביטן: לשני כבר לא יהיה עניין לעשות את זה, אם כבר התקינו את כל המכוניות.

<חן בר-יוסף: לא, אדוני, אני אסביר, כי משהו בתהליך לא ברור.

איתן כבל: אני כבר לוקח על עצמי את חוסר היכולת להבין.

<חן בר-יוסף: אז אני אומר שמשהו בהסבר שלנו לא ברור.

איתן כבל: אז תסביר לנו.

<חן בר-יוסף: אני מסביר.

<חן בר-יוסף: התהליך הוא תהליך מדורג.

<חן בר-יוסף: כל הפיות וכל המשאבות ברחבי מדינת ישראל הולכים לשרת עד אוקטובר 2017.

דוד ביטן: ואחרי אוקטובר 2017?

<חן בר-יוסף: אחרי אוקטובר 2017 יש לנו בוודאות ספק אחד במחיר מפוקח, או שני ספקים.

<חן בר-יוסף: מה המצב היום במשק?

<חן בר-יוסף: בדיוק זה, רק שהספק היחיד של כל חברה לא מפוקח - - -

דוד ביטן: לא יהיה לך ספק שני אם הספק הראשון עשה את כל העבודה - - -

<חן בר-יוסף: אם אדוני רוצה להלך עלינו אימים זה בסדר, אבל זו לא המציאות.

איילת נחמיאס ורבין: הוא לא מהלך עליך אימים, הוא מציב בפניך בעיות.

איילת נחמיאס ורבין: הוא עושה את העבודה שלו.

דוד ביטן: במה אני מהלך אימים, לא הבנתי.

איתן כבל: מה שחבר הכנסת דוד ביטן מנסה לומר זה שיהיה נוח לספק היחיד לייצר הסכמים ארוכי טווח ובכך הוא מייתר בעצם את הגוף השני.

איתן כבל: לא חשבת על זה, הא?

<חן בר-יוסף: חשבנו על זה.

<חן בר-יוסף: נמצא פה נציג של איגוד חברות הרכב, ואני מניח שכמו שלמישהו נוח לחתום על הסכמים ארוכי טווח, למישהו מהצד השני, שמבין שיכול להיות שיש אופציה, ואופציה שהיא גלויה, חברה ידועה, שמספקת כבר היום לרכבים...

<חן בר-יוסף: הוא יודע לעשות את התחרות הזאת במשק.

<חן בר-יוסף: אני מזכיר את התקנות המקוריות, שעל זה אדוני בכלל פנה אליי, "מה פתאום אתה מאריך?".

<חן בר-יוסף: ועכשיו שואלים אותי למה אני מאריך רק בארבעה חודשים.

איתן כבל: לא, לא, לא.

<חן בר-יוסף: זאת השאלה.

<חן בר-יוסף: "תן לו עוד זמן".

<חן בר-יוסף: אם ניתן לו אין-סוף זמן, בסוף כולם יהיו מוכנים.

איתן כבל: תסלח לי, כולם היו אמורים להיות מוכנים, גם לשיטתך, כבר מבעוד מועד.

<חן בר-יוסף: נכון.

<חן בר-יוסף: אז למה הטענה כלפיי היא על זה שאני נותן עוד ארבעה חודשים?

איתן כבל: לא, הטענה כלפיך היא לא למה אתה מאריך, הטענה כלפיך היא האם אתה והמערכת חושבים על מגוון הפעולות שאמורות להיות.

<חן בר-יוסף: התשובה היא כן.

איתן כבל: שלא ייווצר מצב שבו יהיה מונופול, אפילו שהוא מפוקח, כי הוא מייתר את ה - - -

דוד ביטן: מבחינה כלכלית, אם הוא לא יכול לעשות יותר, אז הוא לא ייקח את העבודה אחר כך.

<ארי אנושי: אנחנו מתרכזים בהתקן עצמו, אבל ההתקן עצמו הוא לא המהות של הרפורמה הזאת.

<לאה ורון: ושמך הוא?

<ארי אנושי: ארי אנושי.

<לאה ורון: ואתה מייצג את מי?

<חן בר-יוסף: הוא יועץ שלנו.

איילת נחמיאס ורבין: לכן אמרתי, היושב-ראש, אנחנו מאוד ממוקדים בנושא של הספק של ההתקנים, שזה דבר חשוב בפני עצמו, אבל אני חושבת שצריך לקיים דיון במהות של הרפורמה כולה ובמשמעויות של קיצור המועדים.

דוד ביטן: לא, אנחנו מדברים פה על הארכה.

דוד ביטן: אם למשל יהיה מוכן רק אחד, הוא לא יאריך את זה שוב פעם, מכיוון שכבר יש לו אופציה.

דוד ביטן: אז יהיה מונופול.

<ארי אנושי: רגע, אנחנו מתרכזים בהתקן, אבל ההתקן זה לא המהות - - -

דוד ביטן: אנחנו מתרכזים בהארכה.

דוד ביטן: מה השיקולים להארכה הבאה?

דוד ביטן: על זה אנחנו מתמקדים.

<ארי אנושי: אנחנו מתרכזים בהתקן, אבל ההתקן זה לא המהות של הרפורמה.

<ארי אנושי: המהות של הרפורמה זה לאפשר תחרות בשוק הדלק.

<ארי אנושי: כשאנחנו מדברים על נזק כלכלי ועל המשמעויות הכלכליות של מה יקרה אם יהיה מונופול בתחום של ההתקנים, עדיין יכול להיות שאנחנו נרוויח הרבה יותר, כי תהיה תחרות בשוק הדלק.

דוד ביטן: לא, לא, אתה לא הבנת.

דוד ביטן: אני הבנתי אותך יותר משאתה חושב.

דוד ביטן: מה השיקולים שלכם להאריך בפעם הבאה?

דוד ביטן: אם יהיה מצב שהשני יבוא ויגיד "אני צריך עוד חודשיים-שלושה", האם אתה מאריך שוב פעם?

<חן בר-יוסף: הוא לא יקבל.

<ארי אנושי: יש פה בעיה.

<ארי אנושי: אנחנו באנו מראש כדי לבקש הארכה - - -

דוד ביטן: מדברים על השיקולים שלכם בבקשות הבאות.

<ארי אנושי: אנחנו באנו מראש לבקש הארכה, כדי לאפשר שיהיה יותר מספק אחד.

<ארי אנושי: התקנות היו מאוד ברורות, ולא היינו חייבים לבקש הארכה, יכולנו להגיד למשק להתקדם עם ספק אחד, והיינו נשארים עם מונופול.

<ארי אנושי: אנחנו באנו לבקש הארכה כדי לאפשר לספק השני גם לעמוד בתקנות.

<ארי אנושי: עכשיו, אם הוא לא יהיה מוכן – זו שאלה שתמיד תעמוד.

<ארי אנושי: גם אם אני אתן לו עכשיו שנה - - -

דוד ביטן: אבל מראש קבעו שניים, ולא סתם קבעו שניים.

<חן בר-יוסף: אין, לא קבעו.

<חן בר-יוסף: דרך אגב, גם יכול לקום שלישי, רביעי ושישי.

דוד ביטן: אבל לא אחד.

<חן בר-יוסף: בוא רגע נבין את המציאות היום.

<חן בר-יוסף: יש לנו היום חמש חברות דלק גדולות – פז, דלק, סונול, דור אלון ו- Ten.

<חן בר-יוסף: החברות האלה – למעט אחת, בתהליך מאוד בעייתי – מעולם לא החליפו את הספק שלהן.

<חן בר-יוסף: סונול ודלק נמצאות עם "אורפק" כבר.

<חן בר-יוסף: ..

<חן בר-יוסף: כמה שנים?

איתן כבל: יקירי, העניין ברור.

איתן כבל: אתה כבר הלכת וחזרת והלכת וחזרת - - -

<חן בר-יוסף: אני ניסיתי לענות על שאלות - - -

איתן כבל: העניין ברור.

איתן כבל: אני מקשיב לך ואני לא מרגיש שאנחנו הולכים על קרקע מוצקה.

איתן כבל: אני מצטער, אבל זאת התחושה שלי.

דוד ביטן: יש פה בעיה.

דוד ביטן: אין לנו בעיה להאריך לכם, אבל זה לא הולך ככה.

איתן כבל: לא, השאלה היא לא ההארכה, ברור לנו מלכתחילה שמבחינתנו זו לא הבעיה, ניתן את ההארכה בלב חפץ, זה לא העניין.

איתן כבל: כל העניין הוא שאנחנו רוצים שההחלטות שאנחנו מקבלים כאן יעשו מה שנכון למשק – שתהיה תחרות וכל זה.

דוד ביטן: ביחס לתקנה (2), אותי לא שכנעת.

איתן כבל: אייל סעד, מנהל פיתוח עסקי, "רוזמן הנדסה בע"מ", בבקשה.

<אייל סעד: מהרגע שהתקנות האלה יצאו - - -

איתן כבל: מה תפקידך בכוח?

<אייל סעד: אני מנהל פיתוח עסקי ב"רוזמן".

<אייל סעד: "רוזמן" זה אחד הספקים.

איתן כבל: החברה השנייה, שאמורה עד אפריל לעמוד בכללים.

<אייל סעד: אמת.

<אייל סעד: מהרגע שהתקנות האלה יצאו לעבודה, אנחנו מסביב לשעון, 24/7, עם כל המשאבים שיש לנו ואין לנו, כדי לעמוד בלוחות הזמנים.

<אייל סעד: אנחנו כרגע נמצאים במצב שיש לנו פיילוט של חברות הדלק שעובדות אתנו, ואנחנו נמצאים כרגע במצב שהמערכת שלנו נמצאת במעבדות על מנת לקבל אישור סופי.

<אייל סעד: ארבעת החודשים האלה יביאו אותנו למצב שתהיה לנו מערכת מאושרת, ונוכל בעצם להיכנס לתחרות הזאת, שאנחנו מאוד רוצים להיות בה.

איתן כבל: אז כבר דבר אחד טוב: אתם מאוד רוצים להיות בתחרות.

<אייל סעד: בהחלט.

איתן כבל: זאת אמירה חשובה לפרוטוקול.

איתן כבל: דבר שני שאני מבקש לדעת: האם אתם סבורים שבאפריל 2016 אתם תהיו מוכנים בנקודת הזינוק?

<אייל סעד: בהחלט.

איתן כבל: זו אמירה חשובה נוספת לפרוטוקול.

איתן כבל: תודה.

איתן כבל: יוסי רוזן, יושב-ראש המכון הישראלי לאנרגיה וסביבה.

<יוסף רוזן: תודה.

<יוסף רוזן: באשר לסעיף הראשון, אני חושב שהדברים פה נאמרו.

<יוסף רוזן: אמר יושב-ראש הוועדה בתחילת דבריו שכל מי שמתחייב, הוא מצפה ממנו שיעמוד בהתחייבותו.

<יוסף רוזן: אני מקווה שאכן תעמדו בהתחייבות

<יוסף רוזן: כם ואתם תהיו מוכנים עם ההתקן.

<יוסף רוזן: אנחנו אמרנו שאם משרד האנרגיה מבקש הארכה לארבעה חודשים, הרי שחברות הדלק חשבו שהתקופה צריכה להיות ארוכה יותר, אבל הן מקבלות את זה.

<יוסף רוזן: אבל לנו יש ספק רב – והדברים נאמרו כאן בעת הדיון – באשר לנכונות לחייב כבר עכשיו על פי סעיף 1(א)(2), שעל פיו מחייבים, עוד לפני שיודעים שיש התקנים נוספים, להעביר כל מכונית חדשה להתקן חדש, כאשר הדבר לא ברור ואין מספיק טבעות בתחנות.

<יוסף רוזן: בתקופת הפיילוט יש טבעת אחת בכל תחנה.

<יוסף רוזן: לדעתי אנחנו רוצים לעשות תחרות, אבל ניצור אנדרלמוסיה בתחנות בין הנהגים - - -

איתן כבל: יוסי, אתה אומר טענה שנשמעת כל הזמן, שאין כאן הליכה עקב בצד אגודל.

<יוסף רוזן: נכון.

איתן כבל: דהיינו, שבסופו של עניין אנחנו עלולים למצוא את עצמנו שיש יותר רכבים על הכביש שנדרשים כמובן למלא דלק כשהם כבר נעולים בתוך מערכת שבה אין להם אפשרות להיות - - -

דוד ביטן: אין שירות.

איתן כבל: ואז מתי יצחק, בתחנה שלו, יצטרך כל רגע לעשות סדר בין האנשים שיעמדו בתור.

דוד ביטן: ורוב המכוניות שהוא יתדלק זה אלה.

<חן בר-יוסף: ממש לא.

<חן בר-יוסף: עובדתית ממש לא.

<יוסף רוזן: אדוני היושב-ראש ביטא את הדברים טוב ממני.

דוד ביטן: רוב המכוניות זה המכוניות האלה.

דוד ביטן: הן מתדלקות הרבה.

דוד ביטן: נוסעים הרבה, מתדלקים הרבה.

איתן כבל: יוסי, זו תחושתם של האנשים, זה לא דבר שאפשר - - -

<יוסף רוזן: רבותי, הצעתנו היא שלא צריך לרוץ עם הסעיף הנוסף שבא ברגע האחרון.

<יוסף רוזן: צריך לדחות אותו ולקבוע מועד - - -

איתן כבל: יוסי, דבר אתי עברית.

איתן כבל: מה זה לדחות אותו?

איתן כבל: חודש?

איתן כבל: חודשיים?

<יוסף רוזן: לחזור למתווה המקורי שהיה, שלפיו יש לוחות זמנים ובאופן אוטומטי הדברים האלה ייקרו.

<יוסף רוזן: אי אפשר לכפות מהלכים כשהטכנולוגיה לא ברורה, כשהצד הארגוני לא ברור.

<יוסף רוזן: השגנו מרובה, יש גם חקיקה שמחייבת התקנה מידית של כל רכב חדש – אבל זה לא מעשי רבותיי, זה לא בר-ביצוע, זה יעשה בלגן אחד גדול בתחנות ובכל המערכת.

<יוסף רוזן: שיקבע משרד התשתיות מתי לדעתו כבר הכול מוכן כדי להחיל את הסעיף הנוסף - - -

<חן בר-יוסף: קבע.

<חן בר-יוסף: קבע.

<יוסף רוזן: לא, לדעתי הוא לא יכול היום.

<יוסף רוזן: בנוסף, כל הדיונים שהיו לכם אתנו דיברו על הארכה של - - -

איתן כבל: העניין ברור.

איתן כבל: תודה, אדוני.

איתן כבל: מנכ"ל "קומדע", זאב שטח, בבקשה.

<זאב שטח: אנחנו החברה שפיתחה את התכנה, בהתאם למכרז של משרד האנרגיה, שמשמשת את החברות שיבקשו להצטרף לתחרות.

<זאב שטח: מעט רקע.

<זאב שטח: מכיוון שהחברה שלנו גם עוסקת בנושא של חתימה אלקטרונית והצפנות וכל הנושאים האלה, כבודו מכיר אותנו מהדיונים שהיו בוועדות בזמנו.

<זאב שטח: הייתי אומר שזה פרויקט שבסופו של דבר כולנו צריכים להסכים שזה לטובת הציבור.

<זאב שטח: הוא מזכיר פרויקטים אחרים שהיו בגופים אחרים, והלוואי שיהיו עוד פרויקטים מהסוג הזה, שבסופו של דבר אנחנו לא תקועים במצב שחברה כזאת או אחרת.

<זאב שטח: ..

<זאב שטח: אצלי למשל זה פזומט, ואם אין פזומט אז אני לא יכול לתדלק.

<זאב שטח: זה שאנחנו נוכל לתדלק בכל מקום, זה לטובת הציבור.

<זאב שטח: עכשיו, השאלה היא איך עושים את זה בדרך הקצרה ביותר והטובה ביותר.

<זאב שטח: זה מה שצריך להנחות אותנו.

<זאב שטח: מבחינת כל התשתיות, הכול כרגע מוכן לעבודה.

<מתי יצחק: איזה תשתיות?

<זאב שטח: אני מתכוון לתשתיות תכנה, תשתיות פיתוח.

<זאב שטח: זכינו לשיתוף פעולה יפה מאוד מצד שתי החברות שעבדנו מולן, ויש לנו עניין להרים את הדבר הזה כמה שיותר מהר.

<זאב שטח: כל החלטה שתתקבל פה שעוצרת את התהליך, היא לדעתי לא טובה, וכל החלטה שמסייעת להתקדם על אף הקשיים, היא בסופו של דבר לטובת הציבור.

<זאב שטח: אני שומע את מה שאומר יוסי, ובאמת, תמיד יהיו בעיות בדרך, אבל לא צריך להוסיף בעיות.

<זאב שטח: יהיו בעיות, ונצטרך להתגבר עליהן.

<יוסף רוזן: הניסיון שלי אומר שהמרחק בין מעבדה וניסוי לבין השטח הוא לעתים גדול.

<זאב שטח: האמן לי, אני לפני 15 שנה ישבתי בוועדה, והיו סקפטיים לגבי העניין של החתימה האלקטרונית – והיום אתה לא צריך ללכת לרופא, אתה מקבל מרשם ואתה נהנה.

<זאב שטח: .. אז להציג שיהיו בעיות ולהפחיד שיהיו בעיות, זה לא חוכמה, גם אני יכול - - -

דוד ביטן: הוא יכול לדבר על זה, זו אופציה קיימת.

<זאב שטח: גם אני יכול להפחיד כמו ש - - -

דוד ביטן: אבל אתה לא יכול להתעלם מזה שזה יכול לקרות.

דוד ביטן: ובינתיים אתה עושה התקנים.

איתן כבל: שנייה.

איתן כבל: זאב, אתה המומחה.

איתן כבל: דעתי איננה נוחה.

איתן כבל: זה לא שאתה לא צודק, זה לא שאני יודע לומר שאתה לא צודק, אבל האם לא כדאי לבוא ולהגיד... תמיד אני חוזר על המשפט הזה, "היה לי את המטה הכי טוב בעולם; באה המלחמה והרסה לי אותו".

איתן כבל: זאת אומרת, בסופו של עניין, בנייר כרומו משובח אתם תראו איך הכול עובד במאה אחוז - - -

<חן בר-יוסף: אנחנו מדברים על מערכות פעילות בתחנות היום.

<חן בר-יוסף: יש פה פשוט אי-הבנה של המצב הקיים.

איתן כבל: שנייה, שנייה, חברים, אני מדבר שוטף.

איתן כבל: ממה שאני מבין מיוסי ואחרים, למה לא כדאי להגיד שאנחנו בעד?

איתן כבל: הרי אין פה סביב השולחן מישהו שמתנגד לתהליך הזה שיצא פה.

<חן בר-יוסף: זו טעות.

<חן בר-יוסף: יש פה סביב השולחן הרבה מאוד אנשים שמתנגדים לתהליך, ששמו מקלות לאורך כל הדרך.

דוד ביטן: אנחנו בעד החוק הזה.

איתן כבל: לא, לא, אתה מערבב שני דברים.

איתן כבל: לי לא ידוע שבקרב החברים שצריכים לקבל - - -

<חן בר-יוסף: לא, לא חברי הכנסת.

איתן כבל: אבל מי קובע?

איתן כבל: אתה יודע כמה עבדנו קשה?

איתן כבל: מי שקובע זה אנחנו.

איתן כבל: מה שחשוב בנקודה הזאת זה שאנחנו נרגיש ביטחון שאם אנחנו מקבלים החלטה, שלא נגיד: ואללה, למה התעלמנו?

איתן כבל: זה היה כתוב, אנשים התייחסו לזה, אנשים אמרו את זה, אנשים רציניים באו, יוסי ואחרים, באו ואמרו את הדברים האלה.

איתן כבל: הם לא חלקו על הצורך, אלא אמרו שבזמן שבין פעולה א'.

איתן כבל: .. הרי ממה נפשך?

איתן כבל: אם גופים מבצעים פעולות של התקשרות עם חברה א' או חברה ב', בתחרות או בפיקוח של מחירים, הרי ברור שבשלב מסוים הם ירצו להכניס את כל הרכבים.

<זאב שטח: אתה צודק במאה אחוז בדבריך, וגם הבנתי שמשרד האנרגיה לא מתנגד להאריך ולתת לחברה השנייה עוד קצת זמן.

<זאב שטח: ואתם תשקלו, חברי הכנסת: אם אתה נותן עוד זמן, זה בסדר לתת עוד זמן, אבל האם בסופו של דבר כולם סביב השולחן הזה, כמו שאתה אומר, כל מי שיקבל את העוד-זמן הזה יעשה בו שימוש כדי שבתום העוד-זמן אנחנו ניפגש ויהיו שתיים-שלוש-ארבע חברות?

<זאב שטח: זאת אומרת, אם אתה נותן עוד זמן על מנת שלא תהיה חברה אחת - - -

איתן כבל: לא, אתה לא אתי, זאב, סליחה, אני מתנצל.

איילת נחמיאס ורבין: אבל איתן, אני מוכרחה - - -

איתן כבל: איילת, סליחה, הוא עונה לי על שאלה אחרת לגמרי.

איילת נחמיאס ורבין: אבל אתה גם חושב שצריך להוסיף עוד זמן.

איתן כבל: איילת, לא.

איתן כבל: לא, זאב, אתה מערבב.

איתן כבל: את זה כבר עברנו.

איתן כבל: כבר עברנו את השלב הראשון של הארבעה חודשים.

איתן כבל: הדיון הוא - - -

<מרב תורג'מן: עכשיו השאלה היא האם להקדים את החובה להחיל.

איתן כבל: בדיוק.

<מרב תורג'מן: האם להקדים את החובה להחיל על רכבים את החובה - - -

איתן כבל: אנחנו עברנו כבר, זאב, מדרגה.

איתן כבל: אמרנו ארבעה חודשים, הבנו, סיכמנו, נחה דעתנו, עד כמה שניתן שתנוח דעתנו, מדברי החברה שמבקשת להתחרות בנושא.

איתן כבל: אנחנו עלינו מדרגה.

איתן כבל: המדרגה הנוספת נוגעת לדברים שיוסי רוזן אמר, והיא עוברת כחוט השני...

איתן כבל: מתוך אינטרס או לא מתוך אינטרס?

איתן כבל: זה לא רלוונטי, כי נקודת המבט שלנו היא מה נכון, לא מה האינטרס.

איתן כבל: ומה נכון מבחינתנו?

איתן כבל: האם החשש שלמרות שהפעולות הן כאלה ואחרות ויש כבר פיילוט והכול בסדר, לייצר מצב כמעט אוטומטי על פי לוח הזמנים הסדור כאן, שבו כל הרכבים החדשים ייכנסו בנקודת זמן שעדיין השוק לא בשל במובן המלא של המילה - - -

<חן בר-יוסף: הוא בשל במובן המלא של המילה, באחריות.

איתן כבל: אתה תענה על זה, ואנחנו נצטרך לקבל את ההחלטה.

<זאב שטח: תראה, האויב של הטוב זה הטוב מאוד.

<זאב שטח: השוק לא בשל?

<זאב שטח: תמיד נוכל להגיד "לא בשל" ודברים כאלה.

<זאב שטח: אבל אם יש חברה שמסוגלת בתוך פרק זמן, כולל ההארכה, לתת לי בתור בעל רכב את השירות הזה, אני מעוניין לבוא לקנות את השירות הזה.

<זאב שטח: אני מדבר כרגע בתור בעל רכב, ולא מעניין אותי כרגע שהמדינה רוצה להסדיר שלא יהיה מונופול, זה כבר שיקול אחר.

<זאב שטח: אז נותנים עוד זמן.

<זאב שטח: אז אם יש עכשיו חברה שמסוגלת.

<זאב שטח: ..

<זאב שטח: בזמנו, עם החתימה האלקטרונית גם רצו תחרות, אבל מה לעשות, הייתה חברה אחת שמסוגלת לספק.

<זאב שטח: אז מה?

<זאב שטח: אמרו שלא ייתנו לחברה הזאת לספק עכשיו, בגלל שאין עוד חברה והשוק לא בשל?

<זאב שטח: אז נתנו.

<זאב שטח: אם אתה דוחה ודוחה, בסוף זה מת.

<זאב שטח: למה זה מת?

<זאב שטח: כי אין תקציב ואין זה ואין פה ואין שם, וזה נופל.

<קריאות: זה לא קשור.

איתן כבל: חבר'ה, אל תפריעו לו.

<זאב שטח: אני הייתי בסרטים האלה, ואני יודע שכשאתה מתחיל בדחיות אתה לא יודע לאן זה מוביל.

איתן כבל: תודה.

איתן כבל: חבר הכנסת דוד ביטן, בבקשה.

דוד ביטן: לגבי התקנה הראשונה אין לי בעיה שזה יידחה, אני חושב שזה בסדר, במיוחד אחרי ששמענו שעד אז הספק השני יהיה מוכן.

דוד ביטן: אבל לגבי התקנה השנייה, אני חושב שלא ראוי לחוקק אותה כיום.

איתן כבל: מתי התקנה אמורה - - - ?

<מרב תורג'מן: אני אגדיר את המועדים.

<מרב תורג'מן: ככלל, התקנות קבעו שההוראה תחול לגבי כל הרכבים – כלומר, החובה להתקין התקנים כלליים – שלוש שנים, כלומר 36 חודשים, מיום קביעת המפרט.

<מרב תורג'מן: המפרט פורסם באוקטובר 2014, ו-36 חודשים מביאים אותנו לאוקטובר 2017.

<מירי שאול: זה תוקן לדצמבר.

<מרב תורג'מן: זה פורסם ברשומות באוקטובר.

<קריאות: זה לא משנה.

<מרב תורג'מן: בנוסח שהשר הביא לוועדה כתוב שההוראה לגבי החובה להתקין התקנים כלליים ברכבים חדשים תחול כבר מ-1 באפריל 2016.

<מרב תורג'מן: כלומר, כמעט 18 חודשים לפני המועד הקבוע בתקנות מלכתחילה.

<מרב תורג'מן: עכשיו הדיון הוא סביב השאלה האם להקדים את החובה הזו או להותיר אותה על כנה.

איילת נחמיאס ורבין: את החובה שלא למכור אלא רכב שיש בו - - -

דוד ביטן: לא, מכוניות חדשות.

דוד ביטן: ואני אומר שזה מוקדם מדי - - -

<מרב תורג'מן: בעוד 36 חודשים זה יחול על כל הרכבים.

דוד ביטן: א', עדיף לראות אם ההתקנים עובדים, ולא רק במעבדה אלא בפועל, כי אחרת אתה צריך לחזור עוד פעם - - -

<חן בר-יוסף: עושים את זה לפני שמוכרים אותם.

דוד ביטן: רגע, תן לי.

דוד ביטן: אני מתנצל שאתה מבין יותר ממני בעניין, אבל תן לי להתייחס.

דוד ביטן: דבר שני, מכיוון שלא צריך להתקין את כל המשאבות, אז השירות לאזרח ייפגע.

דוד ביטן: ציי הרכב האלה עושים את השימוש הגדול ביותר, הם צורכי הדלק הגדולים ביותר.

דוד ביטן: רכב של מישהו שעובד בעיר ומתדלק פעם בשבועיים זה לא כמו רכב של צי רכב, מכיוון שהם מתדלקים המון פעמים.

דוד ביטן: לכן ברוב תחנות הדלק זה מרכיב מאוד מרכזי בהכנסות.

דוד ביטן: והתוצאה היא שהשירות לציי הרכב האלה לא יהיה טוב, מכיוון שיהיה מקום אחד שיצטרכו לתדלק.

דוד ביטן: בסופו של דבר זה יעשה בעיות לכל תחנות הדלק.

דוד ביטן: אני חושב שזה עדיין מוקדם.

דוד ביטן: כשיהיו כל המשאבות, השירות לא ייפגע.

דוד ביטן: ולכן אני אומר שלא צריך את זה כרגע.

דוד ביטן: אם אתם תהיו סבורים בעוד שנה נגיד שיש טעם להתקין את זה, אז תבואו עם תקנה נפרדת רק לעניין הזה.

דוד ביטן: אבל כרגע, לא ברור לי למה פתאום הכנסתם את זה?

דוד ביטן: זה פשוט מוקדם מדי, וזה יפגע בשירות למי שמתדלק.

דוד ביטן: דבר נוסף.

דוד ביטן: מדובר פה על ציי רכב של אלפי רכבים.

דוד ביטן: המטרה של החוק היא שצי הרכב יוכל לעבור.

דוד ביטן: אבל איך הוא יוכל לעבור אם יש לו 10,000 רכבים ומתוכם 2,000 חדשים שעשו את ההתקן.

דוד ביטן: הרי כשירצה לעבור הוא צריך מיד להתקין את כל ה-10,000.

דוד ביטן: לכן אני אומר שצריך לתת זמן.

דוד ביטן: החוק לא סתם אמר שב-2017 זה חובה.

דוד ביטן: תנו לאנשים להסתדר עד התאריך הזה.

איתן כבל: תודה.

<חן בר-יוסף: אני יכול לענות לו?

איתן כבל: שנייה.

איתן כבל: אוריאל סיטרואן, בבקשה.

איילת נחמיאס ורבין: תן לי רק להגיד משפט.

איתן כבל: בבקשה, חברת הכנסת איילת נחמיאס.

איילת נחמיאס ורבין: אני מתנצלת, אנחנו פשוט רצים בין ועדות.

איילת נחמיאס ורבין: אני מודה ומתוודה שאני לא הצלחתי להבין.

איילת נחמיאס ורבין: שאלתי אותך בפתיחה מה בעצם קרה, אבל לא הצלחתי להבין מה קרה שעורר את הבהילות להחליף את כל הציים.

איילת נחמיאס ורבין: ..

איילת נחמיאס ורבין: סליחה, את כל ההתקנים...

איילת נחמיאס ורבין: את כל הרכבים החדשים - - -

<חן בר-יוסף: רק רכבים חדשים.

<חן בר-יוסף: זו לא בהילות, זה בדיוק התהליך המדורג שאותו ביקשנו.

איילת נחמיאס ורבין: זה תהליך מאוד מדורג, שבו - - -

דוד ביטן: זה 2017, מה זה מדורג?

דוד ביטן: עכשיו אתם עושים את זה מדורג.

<מרב תורג'מן: זה היה מדורג רק לגבי ההתקנים בתחנות הדלק, אבל לא לגבי - - -

דוד ביטן: נכון, אבל לא לגבי מכוניות.

דוד ביטן: ועכשיו תיקנתם את זה "על הדרך", מה שנקרא.

איתן כבל: דוד, איילת, נציגי משרד האנרגיה, השאלה העומדת לפתחנו היא האם להגיד "הכול עד 2017", בלי אותו מקטע באמצע שמייצר את הלחץ וכל זה - - -

איילת נחמיאס ורבין: ההבדל בין כניסה מדורגת של האוניברסלי לבין כניסה לא מדורגת של האוניברסלי.

איתן כבל: בדיוק, זה הכול, הצגת את זה נכון, תודה.

דוד ביטן: זה לא צריך להיות חובה, זו צריכה להיות אופציה, זה הכול.

איתן כבל: איילת, עוד משהו?

איילת נחמיאס ורבין: אני מודה לכם, אני חייבת ללכת.

איתן כבל: מתי יצחק, איגוד סוכני ובעלי תחנות הדלק.

איתן כבל: בבקשה.

<מתי יצחק: תודה רבה.

<מתי יצחק: האמת שהתכוונתי לומר הרבה מילים קשות מאוד, אבל לשמחתי יושב-ראש הוועדה כבר אמר אותן.

<מתי יצחק: אנחנו, איגוד סוכני ובעלי תחנות הדלק, מלווים את הפרויקט שנקרא דלקן אוניברסלי קרוב ל-15 שנה, והיושב-ראש ליווה אותנו בהרבה ועדות כלכלה.

<מתי יצחק: לצערי אני שומע פה כל מיני קולות של המקסימום שאפשר לדחות את הנושא הזה.

<מתי יצחק: זה קולות שנמצאים פה וקולות שנמצאים גם בחוץ.

<מתי יצחק: צריך להבין, במדינת ישראל יש 1,200 תחנות דלק ציבוריות בערך.

<מתי יצחק: בעבר הרחוק היה "דלקן 2000", שבו "דלק" ו"סונול" תדלקו ביחד.

<מתי יצחק: אמרו לנו בשנים הראשונות של שנות ה-2000 שאין בעיה, זה רק משהו טכני.

<מתי יצחק: מדינת ישראל היא היום מקום שני בעולם בסייבר, אז מה הקושי פה?

<מתי יצחק: איזה קושי יש פה?

<מתי יצחק: לשנות איזה ג'וק קטן?

<מתי יצחק: הרי זה עבד, זה היה, דלקן 2000.

<מתי יצחק: אבל בכל זאת נגררנו, והלכנו, והבנו, ותמיד ישבנו עם כל הוועדות – עם הממונה על ההגבלים העסקיים, עם משרד המשפטים, עם משרד האוצר.

<מתי יצחק: ותמיד אמרו לנו: חבר'ה, תישנו, זה ייקח עוד הרבה מאוד שנים.

<מתי יצחק: וזו הרוח שנמצאת כרגע בקטע הזה.

<מתי יצחק: למה בעצם אני מדבר?

<מתי יצחק: אנחנו הרי רוצים את טובת הציבור, הצרכן, ולא שמעתי פה מישהו מאתנו מדבר על זה.

<מתי יצחק: הרי טובת הצרכן היא להגביר את התחרות.

<מתי יצחק: זאת המדיניות והמטרה.

<קריאה: הצרכן הבודד?

<חן בר-יוסף: בוודאי.

<מתי יצחק: למה לא?

<מתי יצחק: עכשיו, שימו לב, מתמודדות שתי חברות שבעצם הן קיימות בשוק, מכירות את הטכניקה, יש להן אותה.

<מתי יצחק: מדובר ב"אורפק", שקיבלה לפני כמה ימים את האישור שזה עבר את התקינה, וחברת "רוזמן", שאמורה לקבל עוד ארבעה חודשים.

<מתי יצחק: אבל אני אומר לכם פה, ותרשמו את זה לפרוטוקול, שזה יקרה בערך עוד שנתיים.

<מתי יצחק: למה?

<מתי יצחק: חברות הדלק לא נערכו בתשתיות שלהן, במשאבות, בתחנות עצמן, וזה ייקח עוד תקופה ארוכה.

<מתי יצחק: 1,200 תחנות דלק בארץ שצריכות להתחמש בתשתית לא פשוטה של הקטע שקורא את ההתקן האוניברסלי – ואף אחד לא מדבר וזה לא מעניין אותו.

<מתי יצחק: מדברים כרגע רק על ההתקן.

<מתי יצחק: צעקנו, אבל אין עם מי לדבר, כל אחד עושה מה שהוא רוצה.

<מתי יצחק: לדעתי צריכה לקום בוועדה ועדת חקירה.

<מתי יצחק: אני מדבר ברצינות, ועדת חקירה לנושא הזה.

<מתי יצחק: 15 שנה.

<מתי יצחק: זה לא ייתכן, זה דבר פשוט תמוה.

<זאב שטח: אז מה אתה ממליץ, לעכב או להמשיך?

<מתי יצחק: לא, אני לא ממליץ לעכב, אני ממש לא ממליץ את זה.

<זאב שטח: לא הבנתי.

<זאב שטח: מצד אחד אתה - - -

<מתי יצחק: אני לטובת הצרכן, טובת הציבור.

<זאב שטח: אבל מה אתה אומר, לעכב או לא לעכב?

<מתי יצחק: לא לעכב לשנייה אחת.

<מתי יצחק: זה לא ייתכן שמערכת כזאת - - -

איתן כבל: מתי, העניין ברור.

<מתי יצחק: אבל יושב-ראש הוועדה, תקשיב, צריך לעשות לזה סוף.

<מתי יצחק: צריך לקבוע לזה - - -

איתן כבל: נעשה לזה סוף.

איתן כבל: יהיו לוחות זמנים, אצלי לא יוצאים בלי לוחות זמנים.

איתן כבל: תודה, מתי.

איתן כבל: אוריאל סיטרואן, בבקשה.

<אוריאל סיטרואן: שלום.

<אוריאל סיטרואן: אני מהממונה על הגבלים עסקיים.

<אוריאל סיטרואן: הפנייה של "רוזמן" הגיעה אלינו, ואנחנו פנינו למשרד האנרגיה ורצינו לדחות, בגלל שבאמת רצינו שיהיו שתי חברות ותהיה תחרות על ההתקן.

<אוריאל סיטרואן: אבל זה לא היה דבר כל כך פשוט, זה נעשה בלב כבד, בגלל שהרפורמה הגדולה היא רפורמה מאוד חשובה.

<אוריאל סיטרואן: יש הרבה חברות דלק בלי פריסה ארצית, שאי אפשר בכלל לחתום אתן על הסכמים, ולחברות הליסינג אין בכלל גישה לחברות הדלק האלה, בגלל שהן צריכות לתת לעובדים שלהן פריסה ארצית.

<אוריאל סיטרואן: ברגע שיהיה התקן אוניברסלי, אפשר לחתום עם כמה חברות, והחברות הקטנות יהיו בתחרות על חברות הליסינג.

<אוריאל סיטרואן: אני חושב שזו רפורמה מאוד חשובה, וכל עיכוב שלה זה ממש פגיעה בצרכן.

<אוריאל סיטרואן: ולכן אם משרד האנרגיה חושב שהכנסה של הטבעות לרכבים חדשים זו הדרך הנכונה להכניס מבחינה הדרגתית את הרכבים ולקדם את הרפורמה, אני חושב שזה דבר חשוב.

<אוריאל סיטרואן: כי הרפורמה הזאת באמת מתעכבת יותר מדי, ובסוף הצרכן נפגע, כי התחרות על חברות הליסינג פחותה, בגלל שהחברות הקטנות לא במשחק בכלל.

<אוריאל סיטרואן: ולכן כל דבר שמקדם את הרפורמה הזאת זה ברכה.

<אוריאל סיטרואן: העלו פה איזה חשש שבגלל שיש פייה אחת בכל תחנה, הדבר עלול להביא לעומס ולפגיעה בצרכן.

<אוריאל סיטרואן: אז אני חושב שהתחרות זה לא רק במחיר, התחרות זה גם בשירות.

<אוריאל סיטרואן: ואם אתה צריך - - -

<מתי יצחק: על פייה אחת אתה יכול לעשות תחרות?

<מתי יצחק: נו, באמת.

<אוריאל סיטרואן: אתה לא חייב לשים פייה אחת, זה רק המינימום.

<אוריאל סיטרואן: אתה יכול לשים כמה פיות שאתה רוצה.

<אוריאל סיטרואן: והתחרות אמורה להביא לכך שלצרכן יהיה שירות טוב בתחנות.

<אוריאל סיטרואן: אני לא מכיר את כל הבעיות, אבל אם זה משהו שמקדם תחרות – צריך לקדם את התחרות בתחום הזה, כי הרפורמה הזאת באמת תביא לרווחת הצרכן.

דוד ביטן: אז תקן את החוק ותקדים את המועד האחרון.

דוד ביטן: למה אתה צריך לעשות את זה רק על מכוניות חדשות?

דוד ביטן: במקום 2017, תעשה הכול ב-2016.

<חן בר-יוסף: אבל זו לא כניסה מדורגת - - -

דוד ביטן: אתה לא יכול ליהנות מכל העולמות.

דוד ביטן: אתה אומר שזה טוב?

דוד ביטן: אז תקן את הכול.

<ארי אנושי: אנחנו רוצים לעשות את זה הדרגתי.

דוד ביטן: ההתחלה לא הייתה הדרגתית במכוניות, אלא רק בתחנות הדלק.

דוד ביטן: מכניסים את זה בדלת האחורית.

איתן כבל: תודה, אוריאל.

איתן כבל: גברתי, בבקשה.

<מרב תורג'מן: אני מבקשת להבהיר דבר אחד לגבי הפייה.

<מרב תורג'מן: החובה שתהיה פייה אחת – מדובר בסך הכול על חצי שנה.

<מרב תורג'מן: החל ביום 1 באפריל 2016 לא תמכור חברת דלק באמצעות התקן תדלוק אוטומטי אלא אם כן בתחנה שבה מתבצע התדלוק קיימת פיית תדלוק אחת, וחצי שנה אחרי כן, ב-29 בספטמבר 2016 – לפחות שלוש פיות או שני שלישים מפיות התדלוק הקיימות באותה תחנה.

<מרב תורג'מן: זו ההצעה של משרד התשתיות.

<חן בר-יוסף: זו לא ההצעה, זה החוק כרגע.

<מרב תורג'מן: וכמובן שאין מניעה להתקין יותר מפייה אחת או יותר משני שלישים.

<חן בר-יוסף: חלק מהחברות אמרו שזה מה שהן מתכוונות לעשות.

<ערן וקנין: אדוני היושב-ראש, אני רוצה להתייחס.

<ערן וקנין: אני מנכ"ל חברת הדלק "Ten".

<ערן וקנין: אין ספק שמדובר בפרויקט ציבורי חשוב.

<ערן וקנין: Ten היא חברת דלק קטנה, מחוללת תחרות, ואין ספק בתום לבנו לגבי לאן אנחנו רוצים להגיע, ואני חושב שכולם מבינים את זה.

<ערן וקנין: אבל אני חושב שצריך להסביר שני דברים.

<ערן וקנין: אחד, לגבי הנושא הראשון, הסוגיה של אפריל.

<ערן וקנין: אני ישבתי כמה פעמים, בכל פורום אפשרי, והצגתי לוחות גאנט מאוד ברורים, שלפיהם אפריל זה תאריך לחוץ אבל תאריך שאפשר לעמוד בו.

<ערן וקנין: אני שמח על מה שאמרה החברה השנייה, חברת "רוזמן", שהתחייבה פה מעל במה ציבורית, אמרה שתהיה באפריל.

<ערן וקנין: אני שמח, רק בשביל זה היה שווה לבוא לפה.

<ערן וקנין: זו אמירה מאוד חשובה מבחינתי כמנכ"ל של חברת דלק.

<ערן וקנין: דבר שני.

<ערן וקנין: צריך להבין דבר אחד: כל אחד מאתנו שיש לו התקן באוטו חווה חוויה של תדלוק.

<ערן וקנין: אנחנו מדברים על סביבה שהיא לא חנות בגדים ממוזגת ונעימה, וברגע שיש תקלה בהתקן מדובר באירוע לא נעים.

<ערן וקנין: תחנות הדלק שלי מתדלקות למעלה מ-600 כלי רכב ביום, ותקלה בהתקן היא אירוע, היא מייצרת תשומה בעייתית בתחנה.

<ערן וקנין: אני בשנת 2009 הייתי סמנכ"ל הכספים של חברת Ten, ומערכות המידע היו כפופות אליי, ואנחנו החלפנו מערך של התקנים בתוך החברה.

<ערן וקנין: חברים, זה אירוע מהותי, קרדינלי, זה ניתוח לב בתוך החברה.

<ערן וקנין: ובניתוח לב אי אפשר ללכת לפני שבדקת את כל הדברים לפני ולפנים.

<ערן וקנין: אין לי ספק שאנחנו נגיע אל היעד ובסוף יהיה דלקן אוניברסלי בישראל, אבל הסעיף החדש שנכנס פה – ואני נותן דגש בעניין הזה להפרדה בין כלי רכב פרטיים לכלי רכב כבדים, שהסוגיה בהם היא עוד הרבה יותר מסובכת – הוא גזרה לא רצויה.

<ערן וקנין: אני מתחייב שאנחנו נעשה הכול כדי לקדם את העניין הזה, אבל איזשהו שוט רגולטורי בעניין הזה, לא תורם.

<ערן וקנין: אני מתחבר למה שאמר נציג הממונה על ההגבלים העסקיים, בסוף התחרות היא על מחיר, על שירות, על נראות התחנה, על כמות פיות, על זמינות המשאבות.

<ערן וקנין: כך שכל מנכ"ל בחברת דלק ישב עם עצמו ויחליט במה הוא משקיע את השקעותיו.

<ערן וקנין: אבל אני לא חושב שצריך בעניין הזה להתערב לחברות הדלק, הן מספיק בוגרות.

<ערן וקנין: 1 באפריל זו גם משימה לא פשוטה; מאוד מסובך לעשות ניתוח לב בלי פיילוט.

<ערן וקנין: אף אחד מאתנו לא היה נוסע לעשות ניתוח לב בבית חולים ראשוני באפריקה.

איתן כבל: העניין ברור.

איתן כבל: עורך דין שרון רוזנבלט, בבקשה.

<שרון רוזנבלט: אני מחברת "דלק".

<שרון רוזנבלט: אני רוצה להגיד שאני מתחבר לדברים שאמר מנכ"ל Ten, ואני לא מדבר על הצד המשפטי אלא דווקא על הצד התפעולי.

<שרון רוזנבלט: קבעו איזושהי תקופת מעבר שדיברה על הקוראים במשאבות, שאלה אותם לוחות זמנים שדיברו עליהם, אלא שעכשיו יוצרים איזשהו מצב שאין התאמה בין הנושא של הטבעות ברכבים החדשים לבין הפריסה של הקוראים בתחנה.

<שרון רוזנבלט: כדי שלא תיווצר כל האנדרלמוסיה הזאת, העניין של פייה אחת בהתחלה ואחרי זה שלוש פיות – יש פה איזו סיטואציה שרצו לעשות את זה באופן הדרגתי.

<שרון רוזנבלט: התקנות טיפלו בזה, ואנחנו חושבים שכוחות השוק בנושא של החלפת הדלקנים יעשו את שלהם, ואנחנו חושבים שההתערבות בנושא ההקדמה היא לא רצויה.

<שרון רוזנבלט: דבר שני, דיברו פה על ניתוחי לב, ורוצים שהמערכת תהיה מיוצבת.

<שרון רוזנבלט: אצלנו ב"דלק" התחילו לפני כחודשיים בערך בפיילוט, כדי לראות שבאמת.

<שרון רוזנבלט: .. אנחנו עוברים עם חברת "אורפק", שהיא החברה המובילה בנושא הזה, והמערכת עדיין לא יציבה לחלוטין.

<שרון רוזנבלט: יש כמה רכבים שעושים את הפיילוט, וזה עדיין לא עובד במאה אחוזים.

איתן כבל: אנחנו מוחקים את המילה "החברה המובילה אורפק", אנחנו לא עושים תוכן שיווקי.

<שרון רוזנבלט: אין בעיה.

<שרון רוזנבלט: מה שאני מנסה להגיד זה שהחובה להקדים את לוחות הזמנים בהיבט של התקנת הטבעות בכל הרכבים החדשים, תיצור מצב שלא תהיה איזושהי תקופת למידה שבה אפשר יהיה לעשות תיקון תוך כדי תנועה.

<שרון רוזנבלט: דיברו על זה פה רבות, ואנחנו גם חושבים שהדבר הזה מאוד חשוב.

<שרון רוזנבלט: אנחנו חושבים שהתקלות - - -

איתן כבל: מה אדוני מבקש?

<שרון רוזנבלט: אני מבקש לבטל את הסעיף השני, שמדבר על ההקדמה של הנושא של הטבעת.

<שרון רוזנבלט: אנחנו חושבים שזה רעיון רע.

איתן כבל: זאת אומרת, אתה לא רוצה תקופת ביניים, כלומר, שהכול יידחה ל-2017.

<שרון רוזנבלט: לא, אני אומר שיש תקופת מעבר לגבי הקוראים, והיא אפשרה להחליף את הטבעות לאורך התקופה הזאת, בלי לקבוע איזשהו מועד מסוים - - -

<קריאה: אז ככה - - -

<שרון רוזנבלט: לא, לא, אתה לא מבין מה אני אומר.

<שרון רוזנבלט: לוחות הזמנים כבר נקבעו, במסגרת תקופת המעבר.

<שרון רוזנבלט: לוחות הזמנים בנושא של החלפת הטבעת נתנו לכוחות השוק לעשות את שלהם, ואנחנו חושבים שנכון להשאיר את זה ככה, ואנחנו חושבים שההתערבות עכשיו היא לא טובה, היא תיצור מצבים לא טובים, היא לא תיתן את תקופת הלמידה הנדרשת למערכות חדשות.

איתן כבל: הוויכוח סביב השולחן, כפי שאני מבין, הוא סביב עניין אחד – העניין של הרכבים החדשים.

איתן כבל: זו כל התורה על רגל אחת.

<קריאות: נכון.

איתן כבל: האם אנחנו אומרים: בוא ניקח את הצ'אנס ונלך על תקופת המעבר הזו; או שאנחנו אומרים: אני לא רוצה להסתבך, אני לא רוצה להתחיל למצוא את עצמי בבעיות כאלה ואחרות, ממילא כל המערכת אמורה לעמוד באוקטובר 2017, ואלה וגם אלה ייכנסו לתוך התקופה הזאת.

דוד ביטן: כן.

דוד ביטן: ומי שרוצה לפני, שיעשה, אבל לא חובה.

איתן כבל: נועם קום, פורום ארגוני התחבורה, בבקשה.

<נועם קום: אני מייצג את ציי הרכב.

<נועם קום: אני אפתח ואומר שאנחנו לא מתנגדים לכל הרעיון הזה, ולאורך כל הדרך תמכנו בו.

<נועם קום: היו לנו גם הסתייגויות, ובגלל ההסתייגויות נקבעה תקופת המעבר המקורית, שאמורה להסתיים, נכון להיום, בדצמבר 2017.

<נועם קום: זה מה שנקבע.

<נועם קום: אמר היושב-ראש שאין צדיקים בסדום.

<נועם קום: תראו, לדיון כזה רגיש, ועדת הכלכלה לא מזמנת את ציי הרכב, לא מזמנת את יבואני הרכב ולא מזמנת את משרד התחבורה – שאלה בדיוק הגורמים המהותיים לסוגיה הזאת.

<נועם קום: ומשרד האנרגיה מחליט לבד, באופן עצמאי, בלי לפנות לכל הנפשות הפועלות, על כל העניין הזה.

<נועם קום: תכף אני אעלה את הטענות שלנו, אבל אני כבר אומר שאנחנו לא מתנגדים, אנחנו רק מבקשים לחזור לתכנית המקורית, קרי, שהתהליך יסתיים בתום תקופת המעבר, דצמבר 2017.

איתן כבל: מה שאמרתי בסוף דבריי.

<נועם קום: כן.

<נועם קום: אני סוברני להחליט אם ב-1 באפריל אני מתקין את הדלקן האוניברסלי.

<נועם קום: תנו לי את זכות הבחירה וההחלטה.

<נועם קום: עכשיו, תבינו, ציי הרכב במדינת ישראל זה כ-320,000 כלי רכב.

<נועם קום: אנחנו לקוחות של "אורפק" וגם של "רוזמן", אנחנו לקוחות מרוצים, וכמובן לקוחות של כל חברות הדלק, כולל Ten, שנכנסה לתחרות, שאני אישית לקוח שלהם.

<נועם קום: לכן אני רוצה להעלות את הטענות והבעיות שיחזקו את מה שאנחנו אומרים – למה לא להתחיל את זה בחיפזון.

<נועם קום: והחיפזון פה, רבותיי, הוא באמת מהשטן.

<נועם קום: בואו נתחיל קודם כול בהיבט הטכני והבטיחותי.

<נועם קום: תראו, המכוניות של היום - - -

<מתי יצחק: - - -

<נועם קום: רגע, אני לא הפרעתי לך, אז כבד אותי.

<מתי יצחק: לא, גם אחרי ששאלת אותי - - - יש עוד בעיות?

<נועם קום: רגע, אני אגע בזה, תן לי לגעת בזה.

<נועם קום: כן, בוודאי, ממש יש לי בעיות.

איתן כבל: נועם, ממש בקצרה, כי הבנו את הרעיון.

<נועם קום: לא, לא, כנראה שלא הבנתם אותו - - -

דוד ביטן: או שלא שמעת אותנו.

<נועם קום: אני הולך פה להפתיע בכמה דברים.

<נועם קום: קודם כול, בהיבט הטכני, מדובר פה על מכוניות חדשות, והטכנולוגיה זה לא התקני התדלוק בלבד, אלא הטכנולוגיה ברכב היום זה כל מערכות התקשורת, כל מערכות ההתרעה האדפטיות וכדומה, שיצרני הרכב לא מתירים – ואני אומר לכם בתור כאלה שמטמיעים הרבה מאוד טכנולוגיה ברכב, טכנולוגיה שהיא "אפטר-סייל" – לא מאפשרים היום את ההתקן הזה.

<נועם קום: אף יצרן רכב.

<נועם קום: אז עם כל הכבוד למכון התקנים הישראלי, שיראה לי את האישורים מהיצרנים.

<נועם קום: ואני רוצה, כבוד היושב-ראש, להעביר לך פה מסמך של משרד התחבורה שיצא ב-17 במאי 2015, שבו הוא מורה וקובע תנאים איך מותר להתקין היום, במכוניות המודרניות של 2015, התקנים.

<נועם קום: הוא מדבר על התקנות של OBD, כלומר, התקשרות והתערבות למערכות התקשורת של הרכב.

<נועם קום: רק שתבינו, המערכת הזוכה מתערבת במערכות הרכב, בניגוד למה שיצרני הרכב אומרים.

<נועם קום: ולכן אנחנו באים ואומרים - - -

איתן כבל: נועם, אתה עלול לקלקל לכמה מחבריך.

<נועם קום: אני לא רוצה לקלקל, אבל תנו לנו לעשות את הבדיקה הזאת בתקופת המעבר.

<נועם קום: יש לנו בדיוק את הזמן לזה.

איתן כבל: נועם, העניין ברור.

<נועם קום: לא, רגע, יש לנו טענות נוספות.

איתן כבל: לא, ברשותך - - -

<נועם קום: רגע.

<נועם קום: יש לנו פה גם עניין כלכלי.

<נועם קום: אנחנו יוצאים פה לתחרות שהמטרה שלה היא ליצור תחרות כלכלית.

<נועם קום: לא נתנו את הדעת פה עדיין – ובשביל זה צריך את תקופת המעבר – לבעיות של סליקה, בעיות של אבטחה.

<נועם קום: אם גונבים לי דלק ואני מתדלק פעם בפז, פעם בדלק, פעם ב-Ten ופעם בסונול, אין לי מעקב, אין לי בקרות.

<נועם קום: וקשה מאוד לנהל ככה ציי רכב, ולכן צריך פה את תקופת המעבר, כדי לראות איך עושים את הדברים.

<חן בר-יוסף: - - - לא מבוססת.

<נועם קום: יש כמובן גם את הטענה שהלקוחות שלנו מתדלקים בתדירות די גבוהה, והם נכנסים לתחנות, ולא ייתכן לחייב מ-1 באפריל קרוב ל-100,000 מכוניות לעמוד מאחורי פייה אחת, ואולי, בהמשך, שלוש פיות.

<חן בר-יוסף: איך הגעת ל-100,000 כלי רכב מ-1 באפריל?

<נועם קום: הגעתי ל-100,000 כלי רכב בהנחה שהשחלוף של רכבי ליסינג הוא כל שלוש שנים - - -

<חן בר-יוסף: זה 100,000 בשנה, לחלק ב-12.

<נועם קום: לא, לא, אני מדבר - - -

<חן בר-יוסף: כן, נחלק ב-12, נגיע ל-8,000.

איתן כבל: חברים, את כל הדברים האלה הייתם צריכים לעשות לפני.

איתן כבל: תסלחו לי, לא מקובל עליי השיח הזה.

איתן כבל: אני אשמח לתת לכם חדר פה לשבת, כדי שלא תצטרכו להצטעק האחד מול השני.

איתן כבל: אני ראיתי מתי התחיל הדיון הזה.

איתן כבל: אז בבקשה תיתן לו, ואחר כך תתכתבו ביניכם.

איתן כבל: אנחנו צריכים לקבל החלטה עכשיו.

<נועם קום: אני רוצה לסכם.

<נועם קום: אנחנו תומכים, אנחנו בעד, אבל רבותיי, כבדו את תקופת המעבר.

איתן כבל: תודה.

איתן כבל: אורן לוטן, מנכ"ל פזומט, חברת פז.

<אורן לוטן: אני מבקש לחזק את הדברים שנאמרו פה.

<אורן לוטן: אני מבקש להזכיר שהייעוד שלנו בתחנות הוא לאפשר שירות רציף ומהיר לצרכן הסופי, בין אם הוא נהג צי ובין אם הוא נהג פרטי.

<אורן לוטן: חשוב לי להעביר מסר שהכאוס שעלול להיווצר בתחנות כתוצאה מההאצה וההפרה של הסימטריה בין ההתקנה בתחנות לבין ההתקנים, עלול לפגוע גם בצרכן הפרטי, ולא רק בנהג הצי, מכיוון שבסופו של דבר, הכאוס שייווצר בתחנות עלול להשפיע גם על הנהגים הפרטיים שמחפשים את דרכם למשאבות.

<אורן לוטן: נקודה נוספת שאני מבקש לשים עליה דגש היא שההתקן שמדברים עליו הוא בעצם מוח שקולט מידע, מוסר מידע ואוגר מידע, כאשר כל עניינו של המידע הזה הוא תעבורה של כסף גדול, שצריך לנהל אותו בביטחון, תוך שמירה על ביטחון המידע וניסיון עיקש למנוע הונאות בהתקנים האלה.

<אורן לוטן: ואני חושב שאנחנו יוצאים מתוך נקודת מוצא שהמערכת הזאת היא מערכת שעובדת באופן רציף, אבל נקודת המוצאה הזאת שגויה – היא עדיין לא עובדת באופן רציף.

<אורן לוטן: גם אנחנו מנסים בתחנות שלנו את המערכות האלה, של שתי החברות, והן לא עובדות באופן רציף והיא גם לא נוסתה במאסה.

<אורן לוטן: וכשמנסים דברים במאסה קריטית, הדברים עלולים להיראות קצת אחרת.

<אורן לוטן: המפרט שאושר בסוף שבוע שעבר עלול להיתקל במצבים שבהם יש תקלה במערכת חדשה, והשאלה שאני מבקש להביא פה לדיון היא שבהינתן מצב שמ-1 באפריל חייבים להתקין רק את ההתקן האוניברסלי, מה אני עושה מחר במצב שבו יש תקלה במערכת הזו.

<אורן לוטן: המשמעות של תקלה במערכת הזו היא הלכה למעשה השבתה של הצי מאפשרות תדלוק חלופית.

<אורן לוטן: שהרי אם תקנות המקור אפשרו תדלוק דואלי בשתי המערכות, האוניברסלית והלא-אוניברסלית, עד סוף 2017 - - -

איתן כבל: אורן, אתה חוזר על הדברים של האחרים.

איתן כבל: תודה.

איתן כבל: אני מבקש לתת בקצרה את התשובות, ואז אנחנו נקרא.

איתן כבל: תתייחס גם לנושא האבטחה והסליקה.

<חן בר-יוסף: ראשית אני אתייחס לשאלות של חבר הכנסת ביטן: האם ההתקנים עובדים בשטח?

<חן בר-יוסף: האם יש שירות טוב לבעלי הרכב?

<חן בר-יוסף: ולמה פתאום הכנסתם את זה?

<חן בר-יוסף: אלה שלוש השאלות שרשמתי לפניי.

<חן בר-יוסף: האם ההתקנים עובדים בשטח?

<חן בר-יוסף: כמו שציינו חברות הדלק, ההתקנים עוברים עכשיו פיילוט שטח.

<חן בר-יוסף: לא בדיקות מעבדה - - -

<לאה ורון: חכה רגע, שהוא ישמע את התשובות.

דוד ביטן: קח בחשבון שגם הצרכן מבקש לבטל את התקנה.

דוד ביטן: הצרכן, שלו אתם רוצים לעזור.

<חן בר-יוסף: אנחנו נדבר תכף על הצרכן.

דוד ביטן: צי הרכב.

דוד ביטן: זה הצרכן.

<חן בר-יוסף: תכף נדבר גם עליו.

<חן בר-יוסף: האם ההתקנים עובדים בשטח?

<חן בר-יוסף: אז כמו שהציגו כל חברות הדלק ויכולות להציג גם חברות "אורפק" ו"רוזמן", כולם בפיילוטים בשטח.

<חן בר-יוסף: במסגרת הרישא של השינוי בתקנות, אנחנו נותנים עוד ארבעה חודשים לפיילוטים.

<חן בר-יוסף: אז דבר ראשון, ההתקנים יעבדו בשטח.

<חן בר-יוסף: אף חברת דלק רצינית, בלי בדיקת שטח, לא מוכנה בכלל לשמוע על מישהו שיתקין לה, גם אם הוא עבר את כל בדיקות המעבדה שצריך.

<חן בר-יוסף: ויש גם עוד עשרה חודשים עד לזה.

<חן בר-יוסף: האם יש שירות טוב לבעלי הרכב?

<חן בר-יוסף: כרגע יש סדר גודל של שני מיליון כלי רכב בישראל.

<חן בר-יוסף: כמו שהזכיר נציג חברות הרכב, עולים לכביש מחדש 100,000 כלי רכב בליסינג.

<חן בר-יוסף: זה 8,000 כלי רכב בחודש.

<חן בר-יוסף: אותם 8,000, מקץ חצי שנה, כבר ימצאו מולם שלוש פיות או שני שליש מהמשאבות.

<חן בר-יוסף: זאת אומרת, מרבית התחנה בתוך חצי שנה כבר תכסה להם את הצורך הזה.

<חן בר-יוסף: נזכיר, מדובר על סדר גודל של 40,000 מתוך שני מיליון, או מתוך 300,000 כלי הרכב של ציי הרכב.

<חן בר-יוסף: חברים יקרים, בואו לא נתבלבל, בתחנה ממוצעת יש שבע עד תשע משאבות, כך שתחנה ממוצעת בעצם כבר מהיום הראשון נותנת לאותם 40,000-חלקי-שני מיליון הרבה יותר שירות ממה שמקבל סתם רכב ממוצע.

<חן בר-יוסף: דהיינו, כבר ביום הראשון השירות שיינתן לבעלי הרכב הוא שירות מספק בוודאי.

<חן בר-יוסף: וכמו שהזכירו, כל חברת דלק תבחר כמה משאבות היא מחליפה בפעימה הראשונה.

<חן בר-יוסף: יש מינימום, אבל אין מקסימום.

<חן בר-יוסף: למה פתאום הכנסנו את זה?

<חן בר-יוסף: אמרתי את זה בראשית דבריי, וחברת הכנסת שיצאה שאלה את זה, אז אני אסביר שוב.

<חן בר-יוסף: כאשר יצאנו לדרך הבנו שבעצם הפייה האוניברסלית תחליף לחלוטין את הפייה הישנה.

<חן בר-יוסף: למעשה, ייווצר מצב שלאט-לאט מודרות רגלי הפייה הישנה באופן כזה שברור מאליו שכל צי רכב יגיד "רגע, עוד מעט יהיו לי פחות פיות שיכולות לשרת אותי, אז כדאי שאני אחליף בעצמי".

<חן בר-יוסף: ואז, אותו תהליך מדורג שקורה בתחנות, היה קורה במקביל גם בצי הרכב.

<חן בר-יוסף: נכון לעכשיו, למיטב ידיעתנו, אצל שני הספקים, גם זה שקודם בתהליך וגם זה שמאחר בתהליך, אצל שניהם הקורא בתחנה הולך להיות דואלי.

<חן בר-יוסף: ונזכיר, דיברנו על מוטיבציות ועל אינטרסים.

<חן בר-יוסף: המוטיבציות של חברות הדלק היא לדחות את התהליך הזה לנצח נצחים, בואו לא נתבלבל.

<חן בר-יוסף: כי כמו שהזכיר פה נציג הממונה על ההגבלים, אנחנו משנים פה את כללי המשחק.

<חן בר-יוסף: פתאום חברות שלא נמצאות פה סביב השולחן – תפוז, סדש, הגליל – יוכלו לשחק פה במשחק.

<חן בר-יוסף: והוא רוצה שיהיו כמה שפחות פיות שמוכנות לעבור אליו.

<חן בר-יוסף: זאת המטרה של חברות הדלק, בואו לא נתבלבל.

איתן כבל: כן, אבל זה לא - - -

דוד ביטן: אבל אתה לא משנה את תאריך היעד.

<חן בר-יוסף: תנו לי להשלים.

<חן בר-יוסף: אני לא משנה - - -

איתן כבל: אתה לא מדבר על פער בין 2017 ל-2020 ומשהו.

<חן בר-יוסף: רגע, אני אסביר רגע את התהליך.

<חן בר-יוסף: אף אחד מציי הרכב לא יטרח להחליף לעצמו את הטבעות, ואז נגיע כולנו לאוקטובר 2017 ואדוני יקבל מכתב נדהם ונזעם איך בבת אחת מצפים ש-300,000 כלי רכב, בתאריך אחד, יעשו בום.

<חן בר-יוסף: את זה המחוקק רוצה למנוע.

<נועם קום: הם יעשו את זה במדורג.

<חן בר-יוסף: אנחנו הולכים פה לקראתם.

<חן בר-יוסף: התהליך המדורג, בהחלפת רכב חדש, זה 8,000 כלי רכב מתוך שני מיליון.

<חן בר-יוסף: זה כלום.

<חן בר-יוסף: 8,000 כלי רכב בחודש.

<חן בר-יוסף: זה בדיוק אותו תהליך מדורג אל מול פני התחנה.

<חן בר-יוסף: זאת המטרה.

<חן בר-יוסף: הסעיף הזה חשוב מאוד, לא פחות חשוב מהדחייה, כי אחרת אנחנו במו ידינו דוחים את מועד הכניסה.

<יוסף רוזן: רק בעיתוי שעוד טרם הוכחה - - -

איתן כבל: סליחה.

איתן כבל: אני מודה, כולכם צדיקים.

איתן כבל: כולם סביב השולחן הזה צדיקים, כולם יכולים לצאת למניין אחר כך.

איתן כבל: זה לא העניין, אין פה צדיקים, זה לא תפקידי להיות קורא צדיקים ולמי יש את האינטרס ולמי אין.

איתן כבל: זה מדהים אותי, זה דיון שמתנהל כאילו הוא היה צריך להתקיים לפני שנתיים, לפחות מנקודת המבט שלי.

איתן כבל: זה לא דיון שהוא בהארכה.

איתן כבל: אבל מה, כבר התרגלתי.

איתן כבל: אבל למרות שהתרגלתי, אני לא מוכן לקבל את הדברים.

איתן כבל: מי צריך לקרוא את התקנות?

<יאיר אריאלי: אני.

דוד ביטן: אני מציע לאשר את ההארכה לפי 1(א)(1), ולא לאשר את 1(א)(2).

דוד ביטן: כלומר, לאשר רק את הסעיף הראשון, ואת השני לא לאשר.

דוד ביטן: את הארבעה חודשים לאשר, ואת השני לא.

<מרב תורג'מן: אני רוצה להבהיר לחברי הוועדה שהתקנות מתייחסות לתקופת המעבר.

<מרב תורג'מן: "לא ימכור ולא יספק התקן תדלוק משויך ברכב או בתחנת תדלוק באופן המונע את התקנתו של התקן תדלוק אוטומטי כללי" – זאת אומרת שתחנות הדלק עדיין רשאיות וצריכות לאפשר את ההתקנה, ככל שמעוניינים בכך – "או המשבש את פעולתו, לא ינקוט פעולות אחרות המונעות התקנה של התקן תדלוק אוטומטי כללי העומד בדרישות המפרט או משבשות את הפעולה שלו, ויבטל פעולות שביצע לפני תחילת תקופת המעבר, ויסיר כל מכשול שהתקין לפני תחילת תקופת המעבר שיש בו כדי למנוע או לשבש את פעולתו של התקן תדלוק אוטומטי כללי".

<מרב תורג'מן: מה גם שחברת הדלק או מפעיל תחנת דלק יוודאו כי התקן התדלוק האוטומטי הכללי תקין, לא ישבשו את פעולתו או מעבר של מידע לפי הוראות הלקוח, ובכל מקרה של תקלה, נדרשים לתקן את התקלה באופן מידי.

<מרב תורג'מן: אלה דברים שגם המחוקק בזמנו וגם ועדת הכלכלה אישרו בדיון הקודם, ב-2011.

<מרב תורג'מן: זאת אומרת שכבר הייתה התייחסות לכל העניין של המניעה להתקין את אותם התקנים.

<חן בר-יוסף: לא דיברנו על מניעה, דיברנו על תהליך הדרגתי בשיטה החדשה.

<חן בר-יוסף: עם ההצעה לבטל את הסעיף הזה, לא יהיה תהליך הדרגתי, ואנחנו נקבל פה מכתב על זה שבבת אחת 300,000 כלי רכב - - -

<קריאה: למה?

<קריאה: קריאות מתחלפות.

דוד ביטן: תמיד אתה יכול להביא את התקנה הזאת עוד פעם.

איתן כבל: אדוני יקרא בבקשה.

<יאיר אריאלי: קורא: 'תקנות משק הדלק (קידום התחרות) (כללים לעניין התקני תדלוק אוטומטיים כלליים), התשע"ה–2015 בתוקף סמכותי לפי סעיפים 7(ב) ו-(ג) ו-9 לחוק משק הדלק (קידום התחרות), התשנ"ד–1994, בהתייעצות עם הממונה על ההגבלים העסקיים ובאישור ועדת הכלכלה של הכנסת, אני מתקין תקנה זו:

<לאה ורון: אני מציעה שתעצור ותסביר בשתי מילים על מה מדובר.

<חן בר-יוסף: אלו מועדי הדחייה.

<חן בר-יוסף: כיוון שהיה תהליך הדרגתי בתחנות, התהליך קבע שבשלב הראשון, שזה שנה מיום אישור המפרט, צריכה להיות משאבה אחת מוכנה בתחנה, ומיום שנה וחצי מאישור המפרט צריכות להיות לפחות שלוש משאבות, או שני שליש מהמשאבות בתחנה.

<חן בר-יוסף: למעשה אנחנו מחליפים את התאריכים המקוריים, ואותה דחייה שבמהות שלה היא ארבעה חודשים – ארבעת החודשים הראשונים לוקחים אותנו לאפריל 2016 והדילוג הבא הוא חצי שנה מתום 1 באפריל, שזה סוף ספטמבר.

איתן כבל: תמשיך בבקשה.

<יאיר אריאלי: קורא:

איתן כבל: תודה רבה.

איתן כבל: לפני שאנחנו עוברים להצבעה, אני רוצה להבהיר את הדברים.

איתן כבל: אנחנו נצביע סעיף-סעיף, כדי שנוכל לעמוד אל מול הצעתו של חבר הכנסת דוד ביטן.

איתן כבל: בנוסף, אני כבר עכשיו אומר לכם, אני מבקש – וזה יהיה חלק מההצבעה – ממשרד התשתיות, האנרגיה והמים להודיע בכתב לחברת "אורפק מערכות בע"מ", שקיבלה בסוף השבוע היתר להתקן תדלוק אוטומטי כללי, כי ככל שתהיה ספק יחיד בשוק, המשרד יפעל לכך שהמחיר שלה יהיה מפוקח.

איתן כבל: אני רוצה שהדבר הזה יצא בצורה מסודרת.

איתן כבל: מי בעד סעיף 1(א)(1)?

איתן כבל: פה אחד.

<מרב תורג'מן: סליחה, אדוני.

<מרב תורג'מן: סעיף קטן (א), אין בו צורך, כי אין פה סעיף קטן (ב).

<מרב תורג'מן: זאת אומרת, זה רישא ופסקה (1).

איתן כבל: הבנתי.

איתן כבל: אז אני חוזר: תיקון תקנה 1(1), מי בעד?

איתן כבל: הצבעה בעד אישור הסעיף – פה אחד סעיף 1(1) אושר.

איתן כבל: פה אחד.

דוד ביטן: עם התוספת שלך.

איתן כבל: כן, עם התוספת שלי.

<קריאות: לא, רגע, אין פה - - -

איתן כבל: ברור לי, אוקיי, אין פה תוספת, יש פה תקנה, זה הכול.

איתן כבל: לפרוטוקול.

איתן כבל: לגבי סעיף (2), אני מעלה את ההתייחסות של חבר הכנסת ביטן לבטל את זה.

איתן כבל: מי בעד?

דוד ביטן: בעד לבטל?

איתן כבל: לא, בעד הסעיף.

איתן כבל: מי נגד?

איתן כבל: הצבעה בעד אישור הסעיף – אין נגד – פה אחד סעיף 1(2) לא אושר.

איתן כבל: הסעיף לא אושר.

איתן כבל: עכשיו אני רוצה להתייחס לדברים.

<יערה למברגר: בעניין הפיקוח על המחירים, ביקשת לצרף לפרוטוקול - - -

<לאה ורון: לא לפרוטוקול.

<לאה ורון: כהחלטת ועדה.

איתן כבל: תני לי שנייה אחת לפני הפיקוח.

איתן כבל: אני רוצה שתקשיבו.

איתן כבל: נועם, אני רוצה להבהיר פה – והדברים שלי נאמרים, מצולמים ורשומים בפרוטוקול – שכל חברה או כל גוף שיודע היום בדיוק את הוויכוח שהתקיים כאן, מאינטרסים או לא מאינטרסים, זה לא ענייננו.

איתן כבל: .. אני מודיע לפרוטוקול, לכל מי שיגיע ברגע האמת, ב-2017: כל צעקה תהיה צעקה של מנוול.

איתן כבל: אני אומר את זה בצורה שאיננה משתמעת לשתי פנים.

איתן כבל: שלא יקום מאן דהוא ויאמר "לא ידעתי, לא אמרו לי, לא התכוננתי".

איתן כבל: אני אראה את זה כמעשה רמייה, כאילו מישהו השתמש בוועדה כדי להוליך אותה שולל.

דוד ביטן: תעמדו בזמנים.

איתן כבל: אני אומר זאת בצורה שאיננה משתמעת לשתי פנים.

איתן כבל: אני אומר את זה כאן כי נמצאים כאן, סביב השולחן הזה, הרוב המכריע של הגורמים.

איתן כבל: לכן אנחנו, הוועדה, נמצא את עצמנו במעקב, כדי למצוא את לוח הזמנים הנכון, מבעוד מועד, חצי שנה לפני - - -

<חן בר-יוסף: אולי המתווה השני.

<חן בר-יוסף: אולי הפעימה השנייה, שבה יש כבר שלוש משאבות בכל תחנה, שיש כבר שני שליש מהמשאבות בכל תחנה, אולי זה הזמן - - -

איתן כבל: סליחה, חן, סמוך לפעימה השנייה אני רוצה דוח מפורט שלכם איפה - - -

<חן בר-יוסף: של החברות.

<חן בר-יוסף: אני לא יודע כמה פיות הם מתקינים.

איתן כבל: של החברות.

איתן כבל: של כל החברות.

איתן כבל: ואני אומר לכם: אם אנחנו ניווכח שיש כאן איזשהו משחק, אני, כיושב-ראש הוועדה, אבקש להביא את זה לדיון מחודש.

איתן כבל: אני אומר זאת לפרוטוקול, ואני מבקש זאת, כדי שאנחנו נבין שאנחנו הולכים לקראת, אבל עם התניות ברורות לכל החברות.

איתן כבל: אנחנו נלך עקב בצד אגודל בעניין הזה.

איתן כבל: יערה, רצית הערה.

איתן כבל: בבקשה.

<יערה למברגר: אני יערה למברגר, ממשרד המשפטים.

<יערה למברגר: רציתי לומר משהו לגבי המחירים, לגבי ההתחייבות שאדוני ביקש.

<יערה למברגר: ברור שזה צריך להיות בהתאם להליכים לפי חוק הפיקוח על מחירים, וגם שר האוצר ומשרד האוצר - - -

איתן כבל: ברור.

איתן כבל: אמרת את שלך נהדר.

איתן כבל: בסדר גמור, דברייך נאמרו.

איתן כבל: אני אומר גם לגבי ההתקן הכללי: אנחנו לא מחכים לדקה ה-90.

איתן כבל: אני אומר לכם, חברי הוועדה הלכו לקראתכם.

איתן כבל: הרי אנחנו לא נמצאים פה בתהליכים לא פעם ראשונה וגם לא פעם אחרונה.

איתן כבל: אז אל תיתנו לי לצאת פה בהרגשה שמישהו עושה עלינו סיבוב.

איתן כבל: תודה, הישיבה נעולה.